Jjangu otunyonyole ku by’ebisale by’amasomero eby’ekanamye, Paliment eyise Minisita Janet Museveni – Watchdog Uganda\nOMUKUBIRIZA w’olukiiko lwe Ggwanga olukulu Rebecca Alitwala Kadaga avudde mu mbeera naatumya Minisita w’ebyenjigiriza Janet Kataha Museveni alabikeko mu maaso g’ababaka anyonyole ensonga lwaki ebisale by’amassomero ga Gavumenti byeyongedde okwekanama.\nKadaga okusalawo kino kiddiridde Omubaka wa maserengeta ga Mukono mu Palimenti Johnson Muyanja Senyonga ku lw’okuna okutegeeza Babaka banne nga ekiteeso ky’ebisale mu massomero ga Gavumenti bwe kitagonjoolwa bulungi, nga ky’etagisa Minisita w’ebyenjigiriza okulabikako anyonyole kubanga olusoma olusooka lutuuse ate ebisale by’eyongedde okwekanama.\n“Oluwummula luweddeko, naye mukadde waffe Minisita talabikangako kutereeza nsonga y’abisale, kino kituletedde okutya kubanga amassomero ga Gavumenti gongeza ensimbi buli kadde” Muyanja bwe yategezezza.\nKadaga yagambye nti ekiteeso kino kimaze ebbanga lya myezi 3 ku mpapula okubeera ebiteeso, nagamba nti ku lw’okubiri lwa wiiki ejja Minisita alina okujja anyonyole.\nYe Omubaka wa Kilak Gilbert Olanya yagambye nti mu Disitulikiti ye Gulu abayizi baawereddwa empapula okuli eby’etaago nga zilaga nti abayizi bagenda kusasulanga emitwalo 520,000 songa omwaka ogwaggwa basasula 300,000, kye yagambye amassomero gano gakana abazadde ensimbi mpitirivu nga kyetagisa okubaawo ekikolebwa.\nOmwaka oguwedde akakiiko k’ebyenjigiriza n’emizanyo kaawuliriza ensonga z’okukyuka kyuka mu bisale eri amassomero ga Gavumenti, era ne kasubiza okutuusa ensonga zino mu lukiiko lw Ggwanga olukulu zisalwewo.


Bukedde Online - Abasuubuzi b'oku Kaleerwe balaajana olw'akabinja k'abavubuka akababba\nAmyuka sipiika e Kalungu akwatiddwa ku by'...\n"Nagenze mu ddwaaliro lya Peak Medical Centre ne bampa ekitanda wabula nagenze okuvaayo nondoole omusango n’okulaba omu ku baankuba eyabadde akwatiddwa ng’ayimbuddwa."\nAbasuubuzi nga batikkula ebirime mu kifo awagumba ababbi ne bababba. Mu katono ye Ssemakula eyakubiddwa.\nABASUUBUZI abakolera kuokuyimbula ekibinja ky’abavubuka abamenyi b’amateeka ekibakuba n’okubanyaga. luguudo lw’oku Kaleerwe balaajanidde poliisi okukomya\nEkibinja kino kigambibwa nti abakirimu beefuula abasuubuzi abatundira ku luguudo lw’oku Kaleerwe n’ekigendererwa ky’okubba ababba. Abasuubuzi baategeezezza nti bazze baloopa abamu ku bavubuka bano ne bakwatibwa wabula n’akataayi tekasala ne bayimbulwa ne bddamu okubatigomya.\nKino kyaddiridde musuubuzi munnaabwe, Ronald Ssemakula okukubwan’okunyagibwa n’atwalibwa ku kitanda ng’embeera mbi kyokka omu ku baamukubye olwakwatiddwa poliisi n’ayimbulwa nga ne gwe yakubye akyali ku kitanda. omu ku basuubuzi yategeezezza nti waliwo ekibinja eky’omutaawana nga kirabika kirina enkolagana n’abaserikale.\nSsemakula yategeezezza nti nga 18 omwezi guno ekibinja ky’abavubuka abasoba 10 kyagenda mu kifo w’atundira obummonde ne kimwesonsaako ne batandika okumukuba ebikonde n’ensambaggere n’agwa wansi. Yagasseeko nti mu nsawo yalinamu emitwalo 60 ne bagitwala ng’emmere yali asuubudde ya mitwalo 20 nayo n’eyonoonebwa.\nYayongeddeko ng’amaze okukubwa yagenze ku poliisi y’oku Kaleerwe n’agulawo omusango ku fayiro SD: 13/18/11/2018 oluvannyuma abasirikale baamulagidde asooke agende mu ddwaaliro. Agamba nti mu kiseera kino alumirizibwa omutwe ne mu kifuba.\n“Nagenze mu ddwaaliro lya Peak Medical Centre ne bampa ekitanda wabula nagenze okuvaayo nondoole omusango n’okulaba omu ku baankuba eyabadde akwatiddwa ng’ayimbuddwa tusaba omubaka wa pulezidenti okutuyambako kuba abaserikale ba poliisi tebakyalumirirwa bantu bbo baliwo kukola ssente” Ssemakula bwe yategeezezza\nPoliisi yategeezezza nti kituufu akabinja k’abamenyi b’amateeka weekali nga bazze bakwatako abamu naye abasuubuzi tebaagala kugenda ku poliisi kubawaako bujulizi.\nOmugagga atabukidde ku poliisi lwa kusuula mmotoka ye mu mwala


Bukedde Online - Zimba ennyumba ng'okozesa ebyuma okekkereze ssente\nEkizimbe kye bazimbisa ebyuma.\nOKWETOOLOOLA ensi yonna okugula ettaka n'okuzimba kufuuse kwa buseere. Ye bwe byegasseemu ekirwadde kya COVID 19 ekirese bangi nga tebalina mirimu, bizinensi zifudde ng'ate n'ebizimbisibwa bya buseere ne gujabagira.\nBulijjo nga tumalako omwaka n'okuyingira omupya, abantu bangi batuula ne bayitaayita mu bye baalina okukola oba bye balina okukola omwaka oguddako ng'ekisooka ku lukalala kuba kuzimba nnyumba bawone obupangisa oba okuzimba ennyumba mwe bafuna akasente.\nBo abali ku kyeyo batera okukomawo oba okuweereza ssente babazimbire amayumba basobole okudda kuno nga tebasula mu mizigo. Naye olw'ekirwadde kya COVID -19 muyite ssennyiga omukambwe, bangi balemereddwa okutuukiriza ebirooto byabwe era n'omwaka 2021 bandibeera mu ddukadduka w'aba Landiroodi.\nKalina gye bazimbisizza ebyuma.\nWabula Yusufu Kazibwe nnannyini kkampuni ya Nana Corp Ltd asabye Bannayuganda abali kuno n'ebweru w'eggwanga okweyunira enzimba ekekkereza balwanyisa obupangisa n'okuteekawo amayumba aganaabayamba mu bukadde oba okubataasa mu mbeera enzibu ng'eno eya COVID 19 gye tubaddemu.\nAgamba nti enzimba eno bakozesa ebyuma bya Steel ebya IBM n'embaawo. Wadde nayo yeetaaga ssente, teziba nnyingi bw'ogigeraageranya n'enzimba eyaffe eya bulijjo. Bagikozesa nga bazimba ennyumba za bbangalo, kalina, ennyumba z'abapangisa n'ebintu ebirala nga ‘ware house' omuterekebwa ebintu ku ssente entonotono.\nAbazimbi ba Kazibwe nga basimba n'okwokya ebyuma.\nEMIGASO GY'ENZIMBA ENO Kazibwe eyasangiddwa mu bitundu by'e Namugongo ku sayiti emu yategeezezza nti bw'ozimbisa ebyuma bya IBM, okozesa ssente ntono mu kuyiwa enkokoto ne kolomu naddala ng'ozimba kalina era okekkereza ebitundu 40 ku 100 ku ssente ze wandibadde osaasaanya. Kwe kutegeeza nti COVID ne bw'aba akosezza bizinensi yo, osobola okuggyamu ssente mpolampola n'ozimba ennyumba ng'ate ne bizinensi n'esigala ng'etambula.\nGgwe azimba kalina, teweetaaga kugula bintu nga makisipaani, embaawo, emisumaali, emiti ne seminti omungi ng'oyiwa siraabu ya kalina engeri gye bakozesa ebyuma bya IBM. Kyokka bw'oba ozimba ng'okozesa enkola enkadde, ebintu bino olina okuba nabyo mu bungi. Eno enzimba etwala obudde butono okusinziira ku ya bulijjo gy'olina okuwummulamu enkokoto n'ebisenge okuguma.\nWano osooka kusimba byuma ebiwanirira buli kimu okuviira ddala mu musingi ng'ate okekkereza. Ggwe ava ku kyeyo ogyetaaga kubanga etwala obudde butono era oyinza okuddayo ng'ennyumba yo ewedde n'owona abantu okukubba. Ekendeeza ku buzito bw'ekizimbe ne ssente. Wano okekkereza ebitundu 35 ku 100 bw'ogeraageranya ku nzimba enkadde.\nEnkola eno oyinza okuzimba kalina zonna z'oyagala olw'ebyuma okuwewuka nga bw'olaba mu nsi z'ebweru kubanga be baana baliyo. Okozesa bbulooka ntono okugatta ebisenge bw'ogeraageranya ku kalina eya bulijjo gye bazimba ng'ozikiika okusobola okuwanirira obuzito bwa siraabu eyiibwako waggulu.\nEnzimba y'omusingi: Mu nkola enkadde, olina okusima ebinnya ebinene, okusimba emitayimbwa eminene n'okuyiwa enkokoto okuwanirira bbulooka n'ebintu ebirala ebingi by'okozesa waggulu n'okunyweza kkolomu. Wabula mu nkola y'okukozesa ebyuma bya IBM, omusingi tegubeera munene era ekizimbe tekibeera kizito.\nOsobola okukyusa oba okuzimba dizayini yonna gy'oyagala kubanga ebyuma osooka kubyokya nga kyangu okwongerako oba okuggyako ebimu ekitasoboka ng'okozesa bbulooka mpozzi ng'omenya ebisenge ebimu ate nga bino bireetera ennyumba okunafuwa.\nEnzimba eno ekekkereza etya? Kazibwe agamba nti tebakozesa mitayimbwa ekifuula okuzimba okw'ebbeeyi. Tebeetaaga miti okuwanirira siraabu n'embaawo. Ate bateekako enkokoto ntono okusinziira ku nzimba eya bulijjo.\nObuwangaazi buli butya? Engeri ekizimbe kyonna gye kijjudde ebyuma okuviira ddala wansi, ennyumba eno kizibu okutawaanyizibwa kibuyaga ne musisi ng'ayise. Kazibwe agamba nti ebizimbe bino bisobola okuwangaala emyaka egisoba mu 100. Enzimba eno okusinga eri China, Dubai, Egypt n'amawanga amalala agalina ebizimbe bya kalina ebisinga obuwanvu kyokka ne wano tugyetaaga naddala mu kiseera kino ng'ettaka lifuuse akataka era bangi batandise okugijjumbira.\nOmuntu asobola okusasula ekibanja mpola? Kazibwe agamba nti okusinziira ku ngeri ekirwadde kya ssennyiga omukambwe gye kikunyizzaamu abantu n'abamu ne beekyawa, tekinologiya gwe bakozesa akuyamba okuzimba ennyumba mu bitundutundu nga bw'onoonya ssente mpolampola oba muyinza okutuuka ku nzikiriziganya n'obasasulako ne bakuzimbira ennyumba ssente endala n'ozisasula mpolampola.\nMao alabudde ababadde bamuvuma\nTunneekwasa kirala, entambula tugifunye\nGabula Ssekukkulu owa Bukedde atandise leero\nAbâ€™e Kisekka batongoza ekibiina ekinaakuuma ennono za Buganda\nAbaganda mudibye obulombolombo obutabagasa - Bagunywa\nAbasuubuzi batidde akatale kâ€™e Wakiso okubagwira ne bakaddukamu


Bukedde Online - Mumbere bamututte mu batujju e Nalufeenya\nAbawala 2 olumalirizza S4 ne beefumbiza\nNajib Ssonko azzeemu okudduka mu ggwanga\nBy Ali Wasswa George Bukenya Eria Luyimbazi Dickson Kulumba Henry Kasomoko Henry Kasomoko GODFREY LUKANGA\nMunnamawulire wa ttivvi ya KTN e Kenya Joy Biira baamukutte olw’okuwandiika ku by’e Kasese mu ngeri esasamaza.\nMumbere nga bamulunnyisa emmotoka eyamututte e Nalufeenya.\nBya ALI WASSWA, GEORGE BUKENYA, ERIA LUYIMBAZI, DICKSON KULUMBA, HENRY KASOMOKO NE GODFREY LUKANGA\nAMAGYE gawadde ekiragiro ku by’e Kasese, tewali muntu akkirizibwa kuddamu kweyita mukuumi wa Mbumbere eyakwatiddwa ku Ssande.\nOmuduumizi w’ekibinja ky’amagye agali e Kasese Peter Erweru yagambye nti tayagala kuddamu kuwulira muntu eyeeyita omukuumi wa Mumbere.\nOlubiri olwakubiddwa ku Ssande, poliisi n’amagye baasiibye balukuuma nga tebakkiriza muntu yenna kuyingirayo.\nOmusinga Wesley Mumbere eggulo baamukyusizza okuva gye baasoose okumukuumira ne bamutwala mu kkomera e Nalufeenya gye basibira abatujju nga gye yasuze. Ababaka ba Palamenti okuva e Kasese ne mukyala wa Mumbere baagenze e Nalufeenya okumusisinkana okulaba embeera gy’alimu n’okwogera ku nsonga ez’enjawulo.\nOmwogezi wa poliisi mu ggwanga, Andrew Felix Kaweesi ku Ssande yategeezezza nti Mumbere bagenda kumuggulako gwa kulya mu nsi lukwe.\nEggulo baayise olukungaana lw’abannamawulire ku Media Centre mu Kampala wabula Kaweesi ne Paddy Ankunda omwogezi w’amagye bwe baatuuseewo ne bategeeza nti baabadde bakyakola ku kiwandiiko nga baabadde baakutegeeza ekiddako kyokka bwatuuse kuziba nga tewali kye bafulumizza.\nAbakonjo eggulo baatuuzizza olukungaana lw’abamawulire ku Centenary Park, Godfrey Muhindo akulira ekibiina ekigatta abava e Rwenzori abali mu Kampala (Rwenzori Flatanity Association) mu Kampala ne bategeeza nti baagala Gavumenti ekkirize Omusinga asobole okutuukirirwa bannamateekabe, omusawo we kubanga yeetaaga okuba ne ddembe lye. Baasabye nti abaakwatiddwa batwalibwe mu mbuga z’amateeka bavunaanibwe bwe baba nga balina omusango bwe baba tebalina kye babavunaana bayimbulwe.\nBaagala Gavumenti ewe abantu emirambo gy’abehhanda babaziike. Ab’ehhanda z’abantu abattiddwa mu bulumbaganyi n’ebikwekweto ebyakoleddwa poliisi n’amagye e Kasese baakedde kugumba ku ggwanika nga baagala babawe emirambo gy’abehhanda zaabwe.\nEmirambo baagibammye ne babategeeza nti baabadde balindirira bakugu okuva e Kampala beekebejje emirambo.\nBasoose ne balemerawo ku ggwanika ly’eddwaaliro lya munisipaali y’e Kasese ne babagumbulula era amasasi bwe gaavuze ne baddukawo.\nOmubaka omukyala wa disitulikiti y’e Kasese era akulira oludda oluvuganya Gavumenti mu Palamenti Winnie Kiiza, yatuuse ku kitebe kya poliisi e Kasese n’asaba Gavumenti ekkirize abantu batwale emirambo gyabwe giziikibwe.\nYasabye babalage be baakutte basobole okumanya gye bali oba balamu oba bafu! Ayagala abavunaanibwa babalage basobole okubafunira Bannamateeka.\nEKIBIINA EKIGATTA ENZIKIRIZA KIRABUDDE:\nEggulo baatudde bukubirire ne bayisa ekiwandiiko nga balabula Gavumenti obukuubagano obuliwo babumalirize na kuteesa so si kukozesa lyaanyi ne batta abantu.\nSsaabawandiisi wa IRCU, Joshua Kitakule bwe yabadde asoma ekiwandiiko eri abaamawulire ku ofiisi z’ekibiina e Bulange okuliraana ewa Polof. Nsibambi, Kitaakule yagambye nti abakulembeze ba IRCU wiiki ejja bagenda kukyala e Kasese boogere n’abantu nga batema empenda okuzza emirembe mu kitundu.\nBasabye okuteekawo akakiiko kanoonyereze okuzuula ebiviirako obutabanguko mu kitundu kino. Balabudde Abakonjo okwewala okuwoolera eggwanga ku mbeera eriwo kubanga kijja kwongera kuyiwa musaayi.


AKULIRA poliisi y’e Kawempe – Ttula akwatiddwa n’abaserikale abalala olw’okwenyigira mu bubbi obw’okukozesa emmundu.\nAbamu ku bakwatiddwa bakozesa ebyambalo by’amagye ate abalala babiri abagambibwa okubeera mu kibinja kyekimu bakyayiggibwa.\nRichard Waiswa OC w’e Ttula mu Kawempe baamukutte ne banne ne babaggalira ku poliisi ya CPS mu Kampala. Be baamukutte nabo bakolera mu kitongole kya poliisi ekinoonyereza ku buzzi bw’emisango egy’amaanyi (SIU) e Kireka ate abalala ba Crime Preventer abayingizibwa ku poliisi okugiwa amawulire agakwata ku bumenyi bw’amateeka buziyizibwe.\nSsente z’Omuyindi eziwera obukadde 180 ezaanyagibwa z’ezizaalidde abaserikale akabasa. Ab’ekitongole kya Flying Squad be baakulembeddemu okukwata Waiswa ne banne.\nOmwogezi wa poliisi mu Kampala n’emiriraano Patrick Onyango yagambye nti fayiro y’omusango guno yaggyiddwa ku poliisi ya Kira Road n’etwalibwa ku Kitebe kya Kampala Metropolitan (KMP) nga kati akulira okunoonyereza ku misango mu Kampala n’emiriraano D/SSP Godwin Tumuramye y’agikolako butereevu.\nOmuyindi bwe baateega e Naggulu ne bamuteeka ku mudumu gw’emmundu ne bamunyagako obukadde 180 ku ntandikwa y’omwezi guno, omusango yagutwala Kira Road era be baasooka okukola okunoonyereza.\nOnyango yagambye nti: Okunoonyereza ku bubbi obwakolebwa ku Muyindi (amannya galekeddwa) obwalimu abasirikale kugenda mu maaso era ne be tukyanoonya tujja kubakwata.\nOmuduumizi wa poliisi ya Kira Road Michael Kasigire yagambye nti obunyazi buno bwaliwo wiiki bbiri n’ekitundu eziyise e Naguru ku luguudo oluva ku ddwaliro lya KCCA okudda ku kitebe kya Poliisi nga bwalimu aba poliisi abasirikale ab’eggye ezzibizi (Reserve Force) abakolera mu Munisipaali y’e Kawempe.\nKyazuulwa nti olukwe luno lwalimu ne ddereeva w’Omuyindi eyamanya nti mukamaawe waakutambula n’omudidi gwa ssente ekiro ekyo era kwe kukolagana n’ekibinja kino ne kiteega mu kkubo we banaayita era olwatuukawo ne bayimiriza emmotoka ne bateeka\nOmuyindi ku mudumu gw’emmundu ne bamuggyako ekisawo kya ssente.\nPoliisi yasoose kukwata ddereeva wa Muyindi eyalonkomye Waiswa ne banne era ku Lwokusatu, baatandise okukwata omu kw’omu.\nRichard Waiswa atwala poliisi y’e Kawempe Ttula, eyakwatiddwa.\nKu bakwatiddwa kuliko John Ssebuuma ali mu ggye ezzibizi era bwe baamala okugabana, yagulirawo p0oloti n’ayiwa n’ebyeyambisibwa mu kuzimba era byaboyeddwa ne bitwalibwa ku poliisi ng’ekizibiti.\nMu bunyazi buno yagenda ne mugandawe Bruno Luweesi era ono yadduse nga kati poliisi emuyigga.\nWabula ensonda mu poliisi zaategeezezza nti ekibinja kino kirina abanene abalala mu poliisi abakirinako akakwate era bakola bwezizingirire okukakasa nti abaakwatiddwa bayimbulwa ate n’abatannakwatibwa baleme kukwatibwa.\nOwookubiri anoonyezebwa ye Abdoul Ayob mbega wa poliisi y’e Kasangati ng’ono olwamala okugabana omunyago n’agulirawo emmotoka ey’ekika kya Premio wabula nayo baagikutte ng’ekizibiti, kyokka Ayob n’abulawo nga kigambibwa nti ali mu nteekateeka zifuluma ggwanga.\nPoliisi yasoose kukwata Abdu Papa wabula ne yeewozaako nti ssi ye Abdu Ayob era n’ayimbulwa nga kati omuyiggo guli ku Ayob.\nEnsonda mu poliisi zaategeezezza nti oluvannyuma lw’abaali mu bunyanzi okutegera nti babategedde OC Waiswa bonna yabayise mu nju ye n’abasibiramu n’abalaalika obutagezaako kumulumiriza nti era anaakikola waakulaba akamufaamu. Nti yatuuse n’okubaggyirayo emmundu ey’ekika kya AK47 era baavuddeyo bakankana. Kyokka waayise ennaku mbale ne batandika okukwatibwa kinnoomu.\nAbdu Papa yagambye nti ali mu kutya kubanga waliwo abamwewerera okumutuusaako obulabe nga bagamba nti bwe yayimbuddwa alina obujulizi bwe yatwalidde abanene ku CPS nga bukwata ku bunyazi buno.\nPapa naye aludde ng’akolera mu bitongole by’ebyokwerinda.\nDPC wa Old Kampala Mohammed Kirumira nga yaakaweebwa ekifo ekyo yagamba nti ababbi abamu bakola nabo mu poliisi era n’alabula n’okugoba abeeyita ba Crime Preventer abakeera ku poliisi ez’enjawulo kubanga bangi bakola gwa kuleeta ddiiru ne baziyitiramu aba poliisi okukkakkana nga beegasse mu bubbi oba okuwaayo emmundu ne zikozesebwa mu bunyazi.\nOmwezi oguwedde, ASP Steven Mugarura, akolera ku kitebe kya poliisi e Naggulu, naye yaweereza omuduumizi wa poliisi Gen.\nKale Kayihura lipoota ng’alumiriza ba ofiisa ba poliisi 4 abakolagana n’ababbi era bwe bakwatibwa, ba ofiisa bano bakola ekisoboka kyonna okukakasa nti ababbi bayimbulwa.


Bukedde Online - Museveni alabudde ababba ettaka okuli ebyobulambuzi\nMuseveni agumizza abantu ku kamera z'oku...\nAbazadde muwerekera abaana bammwe ku masomero...\nPULEZIDENTI Yoweri Museveni alabudde abantu bannakigwanyizi okukomya okweyita nti be bannannyini bifo ebyobulambuzi ebisangibwa mu ggwanga.\n“Nnina amawulire nti waliwo abantu bannakigwanyizi abalwanira n’okweyita bannannyini lusozi lwe Kagulu, kino tekisoboka,” Museveni bwe yategeezezza.\nBino yabyogedde bwe yabadde ku mukolo gw’okulinnya akasozi Kagulu ogwatuumiddwa Kagulu Rock Climbing Challenge ogwabadde mu ggombolola y’e Kagulu mu disitulikiti y’e Buyende ku Lwomukaaga.\nOmukolo gwa Kagulu Rock Climbing Challenge gubaawo buli mwaka nga guno gwategekeddwa Minisitule y’ebyobulambuuzi mu Busoga ekulemberwa Minisita w’ebyobulambuzi Owek.\nHellen Namutamba. “Munansonyiwa situnuulidde mu Ssemateeka w’eggwanga naye gavumenti saako ne Palamenti y’eggwanga bye bivunaanyizibwa okufuula ekifo kyona eky’obulambuzi mu ggwanga ate ekifo ekimaze okulangirirwa, omuntu tasobola kuvaayo ate n’agamba nti kikye,” Pulezidenti bwe yategeezeza. Era yayongeddeko nti omuntu bw’abeera n’ebintu bye yali yazimba ku ttaka ly’ekifo ky’obulambuuzi kyonna, GAavumenti eyinza okumusasulamu ssente n’avaawo.\nPulezidenti okwogera bwati yabadde ayanukula okusaba kwa Katuukiro wa Busoga, Dr. Joseph Muvawala eyamusabye abayambe ku kulwanyisa omuntu eyeeyita nnannyini lusozi lwa Kagulu. Era Katuukiro yasabye Pulezidenti Museveni akube kkolansi enguudo ezigenda ku bifo by'obulambuzi byonna mu Busoga ng’atandikira ku zigenda e Kagulu.\nPulezidenti mu kumuddamu yategeezezza nti gavumenti ekola enguudo nnya okuli olwa Musita- Mayuge-Namayingo olutuuka e Busia ate egenda kukola omuli olw’e Iganga-Luuka okutuuka e Kamuli.\nYategeezeza nti Gavumenti yamala okukuba kkolansi enguudo okuli olwa Jinja-Kamuli ne Iganga-Kaliro.\nWabula yategeezeza nti Gavumenti yagabira ebitebe bya disitulikiti byonna mu ggwanga ebimotoka ebikozesebwa mu kulima enguudo n’asaba beeyambise ebyo balime enguudo mu bitundu byabwe.\nYalabudde disitulikiti ezipangisa ebyuma bino eri abantu ne babikozesa okukikomya era n’alabula ababikozesa okukomya okubba amafuta.\nYasiimye sipiika wa Palamenti Rebecca Kadaga okussa essira mu kaweefube w’okutumbula ebyobulambuzi mu Busoga.\nYagambye nti Busoga erina ebyobulambuuzi bingi ebitasangika walala n’awa ekyokulabirako ng’ensibuko y’omugga Kiyira n’asaba Obwakyabazinga bwa Busoga ssaako n’abantu abalala babikuume bireme kwonoonebwa.\nMuseveni yasabye Abasoga okwongera amaanyi mu kulima emmere ey’okutundako era n’asaba Kyabazinga wa Busoga okukubiriza abantu be okulima emmere.


Bukedde Online - Bobi Wine: Abawagizi be bagudde ku kabenje mu kampeyini\nBy HENRY NSUBUGA, MUKASA KIVUMBI NE EMMANUEL BALUKUSA\nEkibuga ky’e Mukono nga kikwatiridde ttiyaggaasi.\nROBERT Kyagulanyi Ssentamu yatandikidde mu maanyi ng'anoonya akalulu mu ssaza ly'e Kyaggwe. Eggulo mu lukuhhaana lwe yakubye e Buikwe, abakulembeze baayo baamubuulidde bye baagala abakolereko singa ayitamu ku bwa pulezidenti bwa Uganda.\nAbaafunye akabenje nga babaggya mu mmotoka.\nWabula olukuhhaana lwe olwasembyeyo e Mukono lwaggweeredde mu ttiyaggasi nga poliisi egumbulula abantu abaabadde bakuhhaanye. Kyagulanyi yasimbudde wuwe e Magere n'ayitira e Gayaza, Nakifuma we yayogeredde mu lukungaana olwasoose.\nOmusawo mu ddwaaliro e Kawolo ng'ajjanjaba Robert Kigozi eyamenyese enkizi.\nYeeyongeddeyo e Buikwe n'afundikirira e Mukono wabula yabadde agenda okwogera, poliisi n'ewandagaza obukebe bwa ttiyaggaasi ekitundu kyokka ne kikwata enkoomi y'omukka abantu ne babuna emiwabo. Bino byagenze okugwawo ng'abakulembeze aboogedde ne Bukedde bategeezezza nti baagala atereeze eby'obulamu, okwongeza abasomesa omusaala, okuzimba amatendekero g'ebyemikono n'enguudo embi.\nJamadah Kajoba omumyuka wa Meeya w'e Mukono yasabye nti Kyagulanyi atandikire ku kuzimba amalwaliro mu byalo e Mukono. Kuno ayongerezeeko okutereeza ebyobulimi kubanga y'enkizi ya Uganda. Ayagala ayongeze abasomesa omusaala olwo awe abantu ddemokulasiya omutuufu basobole okwetaaya.\nYe Robert Ssozi kansala akiikirira omuluka gw'e Nantabuulirirwa ku disitulikiti e Mukono, ayagala ebyemikono bissibweko essira, abalongooseze enguudo embi ezireeta akalippagano k'ebidduka agatteko okulondoola emirimu egikolebwa mu bitongole bya Gavumenti.\nJohnbosco Wamala omumyuka wa ssentebe w'omuluka gwa Nantabulirwa e Mukono ayagala afunire abavubuka emirimu kubanga bangi basomye naye tebalina kyakukola. Olwo ayongereko okutaasa abatulugunyizibwa ku nnyanja. Augustine Romeo kkansala akiikirira Nsuube ne Kawuga ayagala alwanyise ekibbattaka, azze n'ebyenjigiriza engulu.\nAbawagizi ba Kyagulanyi nga bayisa ebivvulu.\nYahaya Bakka muvuzi wa bodaboda e Njeru ayagala Kyagulanyi alwanirire abavubuka abaana abakola mu makolero okufuna ku ssente ezitegeerekeka. Ate Moses Ssemanda omutuuze ku kyalo Nava ayagala enguudo zaabwe bazikube kkolaasi.\nMoses Lukanga ayagala abatereereze ebyobulimi n'obulunzi, ate Gideon Kiyimba omutuuze w'e Najja ayagala Kyagulanyi abawonye ettemu lyoku nnyanja erikolebwa abaserikale ba UPDF.\nEBYABADDE E MUKONO Prado UAR 689H eyabadde etambuliramu abawagizi ba Kyagulanyi yagudde e Naggojje abaabaddemu ne balumizibwa. Omu ku baabadde batambulira mu mmotoka eno ye Margaret Ssimbwa mukyala wa Paul Ssimbwa avuganya ku kifo ky'Omubaka wa Nakifuma mu palamenti ng'ali ku kkaadi ya NUP.\nKyagulanyi ng'ayogera eri abantu e Nakifuma.\nAbalala ababaddemu ye; Kaggwa Ssimbwa, Drake Ssentongo Abadallah Kiwanuka Mulimamayuuni yagambye nti poliisi ekola kikyamu okulondoola Kyagulanyi atalina musango. Mu kifo kye kimu, Jonathan Sempala ow'e Nakifuma yafudde baakamutuusa mu ddwaaliro e Kawolo oluvannyuma lw'okufuna akabenje bwe yabadde ava e Nakifuma ng'egenda e Lugazi.\nAkabenje yakafunidde Mayangayanga e Nagojje. Poliisi yagambye nti omugenzi yabadde ku bodaboda ezeetomedde abaazibaddeko ne bawandagala mu luguudo, emmotoka ya poliisi n'ebalinnya n'afiirawo. Abalala abaalumiziddwa kuliko: Stephen Sebuliba Kaggwa w'e Nakifuma , Musa Sentongo w'e Mukono , Robert Kigozi, Nkulagirira naye naye w'e Nakifuma ng'ono abadde aweerezeddwa mu ddwaaliro e Mulago olw'okumenyeka enkizi.\nSumaya Wasajja w'e Kibubbu Lugazi, Medy Sebandeke Kondakita wa ttakisi e Nakifuma ne Isabirye Bashir eyamenyese omukono.\nKafeero, Ssimbwa ne Mujjuuka beetwala e Nakifuma


Sisobola kukwasa offiisi mubbi!!! Eyali Meeya w'Entebbe Kayanja agaanye okuwayo obuyinza eri eyamuwangula - Watchdog Uganda\nAbadde Meeya Vicent Kayanja ku kkono ne Fabrice Rulinda Meeya we Entebbe omuggya\nABADDE Meeya we kibuga kye Entebbe Vicent Kayanja De-Paul akombye kw’erima nagaana okuwayo offiisi eri munne ey’amuwangula mu kulonda okwaggwa Fabrice Rulinda nga agamba nti tasobola kuwaayo offiisi ya bantu baamulonda emisana ttuku eri omubbi.\nKayanja ataalabiseeko ku mukolo gw’okulayira kw’abakulembeze b’Entebbe agamba nti yakikoze akigenderedde obutawaayo offiisi eri Rulinda nti kubanga ye yawangula obwa Meeya, era ne alipoota gye baabadde bamusabye nayo yagiremedde nga agamba nti byonna bikyali bibye.\n“Ne bwe banakola batya sijja kuwaayo buyinza eri omubbi gwe natwala ne mu kkooti, okujjako nga omusango guwedde siyinza kukkiriza bujoozi” Kayanja bwe yagambye.\nKayanja ono yamala emyaka 10 ku bwa Meeya bwe kibuga kya Entebbe, nga kuluno yawangulwa Fabrice Rulinda kyokka n’amutwala mu kkooti nga agamba nti yalangirirwa mu bumenyi bwa mateeka.\nMu kusooka wabaddewo obunkenke ku kitebe kye kibuga Entebbe, nga aby’okwerinda binywezeddwa oluvanyuma lw’okuwulira nti wabaddewo abantu abaabadde beesomye okukola akavuyo nga abawakanya okulondebwa kwa Rulinda.\nYadde nga Kayanja yeeremye okujja ku kitebe okuwaayo offiisi y’obwaMeeya, kino tekyagaanye mikolo gy’akulayiza Meeya mupya era nga mu kifo kye akulira abakozi Charles Magumba yeyayimiriddewo mu kifo kye era offiisi n’ekwasibwa Rulinda mu butongole.


Amaanyi ga Katonda: Yakuwa Katonda Omuyinza w’Ebintu Byonna alina amaanyi mangi | Funa Enkolagana\n‘Yakuwa Alina Amaanyi Mangi’\n1, 2. Bintu ki ebyewuunyisa Eriya bye yali alabye mu bulamu bwe, naye ate bintu ki ebirala ebiwuniikiriza bye yalaba ng’ali ku mulyango gw’empuku ku Lusozi Korebu?\nERIYA yali alabye ku bintu ebyewuunyisa. Yalaba nnamuŋŋoona nga zimuleetera emmere emirundi ebiri buli lunaku mu kifo gye yali yeekwese. Mu kiseera eky’enjala, yalaba nti obutta obwali mu pippa n’amafuta agaali mu kasumbi tebyakendeerako. Ng’okusaba kwe kuddibwamu, yalaba omuliro nga guva mu ggulu. (1 Bassekabaka, essuula 17, 18) Kyokka, bino ebiddirira Eriya yali tabirabangako.\n2 Bwe yali okumpi n’omulyango gw’empuku ku Lusozi Korebu, yalaba ebintu ebiwuniikiriza ebyali biddiriŋŋana. Okusooka waaliwo embuyaga. Eteekwa okuba nga yali ewuuma nnyo era nga ya maanyi nnyo, kubanga yayabuluzaamu ensozi era n’eyasa n’enjazi. Oluvannyuma, waddawo musisi, eyayoleka amaanyi amayitirivu agali munda mu ttaka. Ate olwo ne waddawo omuliro. Bwe gwali gusaasaana mu kitundu, kirabika Eriya yawulira ebbugumu eryali liguvaamu.—1 Bassekabaka 19:8-12.\n‘Laba! Yakuwa yali ayitawo’\n3. Eriya bye yalaba byayoleka ngeri ki eya Katonda, era engeri y’emu eyo tugirabira mu ki?\n3 Ebintu bino byonna Eriya bye yalaba byalina ekintu kimu kye bifaananya—byayoleka amaanyi ga Yakuwa Katonda ag’ekitalo. Kya lwatu, tekitwetaagisa kusooka kulaba kyamagero okusobola okutegeera nti Katonda alina amaanyi. Amaanyi ge geeyoleka lwatu. Baibuli etugamba nti ebitonde byoleka ‘amaanyi ga Yakuwa agatakoma n’Obwakatonda bwe.’ (Abaruumi 1:20) Lowooza ku kumyansa kwa laddu, okubwatuka kw’eggulu, ekiyiriro eky’amaanyi, n’obwagaagavu bw’ebbanga erijjudde emmunyeenye! Tolaba maanyi ga Katonda mu bintu ng’ebyo? Kyokka, leero bantu batono nnyo abakkiririza ddala nti Katonda alina amaanyi. Batono nnyo n’okusingawo abagatunuulira mu ngeri entuufu. Naye, bwe tutegeera obulungi engeri ya Yakuwa eno, kituwa ensonga nnyingi ezitwagazisa okufuna enkolagana ennungi naye. Mu kitundu kino tujja kwekenneenya amaanyi ga Yakuwa agatenkanika.\nNgeri ya Yakuwa Enkulu\n4, 5. (a) Kakwate ki akaliwo wakati w’erinnya lya Yakuwa n’obuyinza bwe oba amaanyi? (b) Lwaki kituukirawo Yakuwa okulonda ente ennume okukiikirira amaanyi ge?\n4 Yakuwa teyenkanika bwe kituuka ku maanyi. Yeremiya 10:6 lugamba: “Tewali afaanana ggwe, ai Mukama; ggwe mukulu, n’erinnya lyo kkulu mu buyinza.” Kyetegereze nti obuyinza oba amaanyi bikwataganyizibwa n’erinnya lya Yakuwa. Jjukira nti erinnya lino litegeeza “Asobozesa Ebintu Okubaawo.” Kiki ekisobozesa Yakuwa okutonda ekintu kyonna ky’ayagala era n’okufuuka kyonna ky’ayagala? Ekimu ku byo ge maanyi. Yee, obusobozi Yakuwa bw’alina okubaako ne ky’akola, okutuukiriza by’ayagala, tebuliiko kkomo. Amaanyi ng’ago y’emu ku ngeri ze enkulu.\n5 Olw’okuba tetuyinza kutegeerera ddala maanyi ge mu bujjuvu, Yakuwa akozesa ebyokulabirako okutuyamba. Nga bwe twalaba, akozesa ente ennume okutegeeza amaanyi ge. (Ezeekyeri 1:4-10) Ekyo kituukirawo, kubanga n’ente ennume gye balunda eba nnene era nga ya maanyi. Abantu abaaliwo mu Palesitayini mu biseera bya Baibuli tebaateranga kulaba, kabekasinge n’obutalabira ddala kintu kyali kigisinga maanyi. Kyokka, baali bamanyi ku kika ky’ente ekimu ekyali eky’entiisa n’okusingawo, naye nga kati kyasaanawo. (Yobu 39:9-12, NW) Juliyo Kayisaali, Omufuzi w’Obwakabaka bwa Rooma, yagamba nti ente ey’ekika ekyo kumpi yali yenkana enjovu. Yagamba nti yali ‘ya maanyi nnyo era nga ne sipiidi yaayo yali mpitirivu.’ Lowooza ku ngeri gye wandiwuliddemu ng’oyimiridde kumpi n’ekisolo ekyo!\n6. Lwaki Yakuwa yekka y’ayitibwa “Omuyinza w’ebintu byonna”?\n6 Mu ngeri y’emu, omuntu talina bw’ali era talina maanyi bw’omugeraageranya ne Katonda ow’amaanyi amangi, Yakuwa. Okusinziira ku Yakuwa, n’amawanga ag’amaanyi galinga effufugge eriri mu minzaani. (Isaaya 40:15) Okwawukana ku bitonde byonna, Yakuwa alina amaanyi agataliiko kkomo, kubanga ye yekka ayitibwa “Omuyinza w’ebintu byonna.” * (Okubikkulirwa 15:3) Yakuwa wa ‘buyinza’ era alina ‘amaanyi mangi.’ (Isaaya 40:26) Ye nsibuko y’amaanyi agatakoma. Talina kintu kyonna kye yeesigamako okusobola okufuna amaanyi, kubanga ‘Katonda ye nnannyini buyinza.’ (Zabbuli 62:11) Naye, Katonda akozesa atya amaanyi ge?\nEngeri Yakuwa gy’Akozesaamu Amaanyi Ge\n7. Omwoyo gwa Yakuwa omutukuvu kye ki, era byo ebigambo ebyakozesebwa mu nnimi ezaasooka bitegeeza ki?\n7 Omwoyo omutukuvu guva eri Yakuwa mu bungi. Ge maanyi ga Katonda agakola. Mu butuufu, mu Olubereberye 1:2 (NW) Baibuli egwogerako ‘ng’amaanyi ga Katonda agakola.’ Ebigambo by’Olwebbulaniya n’Oluyonaani ebivvuunulwa ‘omwoyo’ oluusi biyinza okuvvuunulwa nga ‘empewo,’ oba ‘omukka ogussibwa.’ Okusinziira ku abo abawandiika enkuluze, ebigambo ebyakozesebwa mu nnimi ezaasooka bitegeeza amaanyi agatalabika agali mu nkola. Okufaananako empewo, omwoyo gwa Katonda tegulabika, naye byo bye gukola bya ddala era birabika.\n8. Mu Baibuli, omwoyo omutukuvu guyitibwa ki, era lwaki ekyo kituukirawo?\n8 Omwoyo gwa Katonda omutukuvu gukozesebwa mu ngeri ezitali zimu. Yakuwa ayinza okugukozesa kyonna ky’aba ayagadde. Nga kituukirawo, mu Baibuli omwoyo gwa Katonda omutukuvu guyitibwa ‘engalo ye,’ ‘omukono gwe ogw’amaanyi,’ oba ‘omukono gwe ogugoloddwa.’ (Lukka 11:20; Ekyamateeka 5:15; Zabbuli 8:3) Ng’omuntu bw’ayinza okweyambisa omukono gwe okukola emirimu egitali gimu egyetaagisa amaanyi n’obusobozi obw’enjawulo, ne Katonda akozesezza omwoyo gwe okukola kyonna ky’ayagala—gamba ng’okukola obuntu obusirikitu, okwawulamu Ennyanja Emmyufu oba okusobozesa Abakristaayo ab’omu kyasa ekyasooka okwogera mu nnimi engwira.\n9. Obuyinza bwa Yakuwa bwenkana wa?\n9 Era Yakuwa akozesa amaanyi ge ng’Omufuzi w’Obutonde Bwonna. Oyinza okukiteeberezaamu ng’olina obukadde n’obukadde bw’ebitonde ebitegeera ebikugondera? Yakuwa alina obuyinza ng’obwo. Alina abaweereza be ku nsi, abageraageranyizibwa ku ggye mu Byawandiikibwa. (Zabbuli 68:11; 110:3) Kyokka, omuntu kitonde kinafu bw’omugeraageranya ne malayika. Weewuunye, eggye lya Bwasuli bwe lyalumba abantu ba Katonda, malayika omu yatta abaserikale 185,000 mu kiro kimu! (2 Bassekabaka 19:35) Bamalayika ba Katonda ‘ba maanyi nnyo.’—Zabbuli 103:19, 20.\n10. (a) Lwaki Omuyinza w’ebintu byonna, ayitibwa Yakuwa ow’eggye? (b) Ani asinga amaanyi mu bitonde bya Yakuwa byonna?\n10 Bamalayika bali bameka? Nnabbi Danyeri yayolesebwa ebiri mu ggulu n’alaba ebitonde eby’omwoyo ebisukka mu bukadde 100 nga biri mu maaso g’entebe ya Yakuwa, naye tewali kiraga nti yalaba bamalayika bonna abali mu ggulu. (Danyeri 7:10) N’olwekyo, omuwendo gwa bamalayika guyinza okuba nga guli mu bukadde nkumi na nkumi. Eyo ye nsonga lwaki Katonda ayitibwa Yakuwa ow’eggye. Ekitiibwa kino kiraga ekifo ky’alina ng’Omuduumizi w’eggye lya bamalayika eddene ennyo era etegeke obulungi. Ataddewo Omwana we omwagalwa, ‘omubereberye w’ebitonde byonna,’ okukulira ebitonde bino byonna eby’omwoyo. (Abakkolosaayi 1:15) Olw’okuba Yesu y’akulira bamalayika bonna, basseraafi, ne bakerubi, kye kitonde kya Yakuwa ekisingayo amaanyi.\n11, 12. (a) Yakuwa akozesa atya amaanyi ge? (b) Yesu yayogera atya ku maanyi ga Yakuwa?\n11 Yakuwa alina engeri endala gy’akozesaamu amaanyi ge. Abaebbulaniya 4:12 lugamba: ‘Ekigambo kya Katonda kiramu era kya maanyi.’ Olabye amaanyi g’Ekigambo kya Katonda, oba obubaka obwaluŋŋamizibwa obuli mu Baibuli? Buyinza okutuzzaamu amaanyi, okuzimba okukkiriza kwaffe, n’okutuyamba okukola enkyukakyuka ez’amaanyi mu bulamu bwaffe. Omutume Pawulo yalabula bakkiriza banne ku bikolwa eby’obugwenyufu. Yagattako: “Era abamu ku mmwe mwali ng’abo.” (1 Abakkolinso 6:9-11) Yee, ‘ekigambo kya Katonda’ kyabayamba okukola enkyukakyuka.\n12 Yakuwa alina amaanyi mangi nnyo era n’engeri gy’agakozesaamu ya kitalo ne kiba nti tewali kiyinza kumulemesa. Yesu yagamba: “Katonda ayinza byonna.” (Matayo 19:26) Yakuwa amaanyi ge ago agakozesa lwa kigendererwa ki?\nMaanyi Agakozesebwa n’Ekigendererwa\n13, 14. (a) Lwaki tuyinza okugamba nti Yakuwa talinga kyuma ekitategeera? (b) Yakuwa akozesa amaanyi ge mu ngeri ki?\n13 Omwoyo gwa Yakuwa gusingira wala amaanyi gonna ag’omu butonde; era Yakuwa tali nga kyuma buuma ekikola amasannyalaze. Ye Katonda afaayo era alina obuyinza ku maanyi ge. Kyokka, kiki ekimuleetera okugakozesa?\n14 Nga bwe tujja okulaba, Katonda akozesa amaanyi ge okutonda, okuzikiriza, okukuuma, n’okuzza obuggya—mu bufunze, okukola kyonna ekituukana n’ebigendererwa bye. (Isaaya 46:10) Mu mbeera ezimu, Yakuwa akozesa amaanyi ge okumanyisa engeri ze enkulu n’emitindo gye. Okusinga byonna, akozesa amaanyi ge okutuukiriza ekigendererwa kye, kwe kugamba, okulaga obutuufu bw’obufuzi bwe n’okutukuza erinnya lye okuyitira mu Bwakabaka bwa Masiya. Tewali kiyinza kumulemesa kutuukiriza kigendererwa ekyo.\n15. Lwaki Yakuwa akozesa amaanyi ge ku lw’abaweereza be, era kino kyeyoleka kitya ku bikwata ku Eriya?\n15 Era Yakuwa akozesa amaanyi ge okutuyamba kinnoomu. Weetegereze 2 Ebyomumirembe 16:9 (NW) kye lugamba: “Amaaso ga Yakuwa gatambulatambula wano ne wali mu nsi yonna alage amaanyi ge ku lw’abo abalina omutima ogutuukiridde gy’ali.” Ekyatuuka ku Eriya, ekyayogeddwako ku ntandikwa, kye kimu ku byokulabirako ebiraga ekyo. Lwaki Yakuwa yamulaga amaanyi ge amangi? Kkwini, Yezeberi, yali amaliridde okutta Eriya. Nnabbi oyo yali adduse okuwonya obulamu bwe. Yalowooza nti ali yekka, n’atya nnyo era n’aggwaamu amaanyi—nga gy’obeera nti bye yali akoze byonna byali bya bwereere. Kyokka, Yakuwa yabudaabuda Eriya ng’amulaga amaanyi ge. Embuyaga, musisi n’omuliro byalaga nti Oyo asingayo okuba ow’amaanyi mu butonde bwonna yali n’Eriya. Kati olwo, lwaki yanditidde Yezeberi nga Katonda omuyinza w’ebintu byonna ali ku ludda lwe?—1 Bassekabaka 19:1-12. *\n16. Lwaki tuyinza okubudaabudibwa bwe tufumiitiriza ku maanyi ga Yakuwa amangi?\n16 Wadde nga ekiseera kye tulimu si kya kukola bya magero, Yakuwa takyukanga okuva mu biseera bya Eriya. (1 Abakkolinso 13:8) Ne mu kiseera kyaffe ayagala nnyo okukozesa amaanyi ge ku lw’abo abamwagala. Kituufu nti ali mu ttwale ery’omwoyo, naye tatuli wala. Amaanyi ge tegakoma, n’olwekyo okubeera mu twale ery’omwoyo, tekimukugira n’akamu. Wabula, “Mukama aba kumpi abo bonna abamukaabira.” (Zabbuli 145:18) Lumu nnabbi Danyeri bwe yakaabirira Yakuwa okumuyamba, malayika yajja gy’ali nga tannaba na kumaliriza kusaba! (Danyeri 9:20-23) Tewali kiyinza kulemesa Yakuwa kuyamba n’okuzzaamu amaanyi abo b’ayagala.—Zabbuli 118:6.\nAmaanyi ga Yakuwa Gamufuula Atatuukirikika?\n17. Amaanyi ga Yakuwa gatuleetera kumutya mu ngeri ki, naye kutya ki kwe gatatuleetera?\n17 Amaanyi ga Katonda gandituleetedde okumutya? Mu ngeri emu tuyinza okugamba nti yee, ate mu ngeri endala nti nedda. Twandimutidde, nga tumuwa ekitiibwa nga bwe kyayogerwako mu bufunze mu ssuula evuddeko. Baibuli etugamba nti okutya ng’okwo ‘amagezi mwe gasookera.’ (Zabbuli 111:10) Ku ludda olulala Yakuwa tetwandimutidde kubanga amaanyi ge tegatuleetera ntiisa wadde okutulemesa okumutuukirira.\n18. (a) Lwaki abasinga obungi tebeesiga bantu abalina obuyinza? (b) Tumanya tutya nti Yakuwa tayinza kwonoonebwa maanyi ge?\n18 “Obuyinza bwonoona, ate obuyinza obungi ennyo bwonoonera ddala,” bw’atyo Omungereza ayitibwa Lord Action bwe yayogera mu 1887. Ebigambo bye bijuliziddwako enfunda n’enfunda, oboolyawo kubanga abantu bangi balaba nga bituufu. Abantu abatatuukiridde batera okukozesa obubi obuyinza bwabwe, nga ebibaddewo mu byafaayo bwe bikiraze enfunda n’enfunda. (Omubuulizi 4:1; 8:9) Olw’ensonga eno, bangi tebeesiga bantu balina buyinza era babeewala. Yakuwa alina amaanyi mu bujjuvu. Gamwonoonye mu ngeri emu oba endala? N’akatono! Nga bwe twalabye, mutukuvu, era tayinza kwonooneka. Yakuwa talinga bantu abatatuukiridde abalina obuyinza mu nsi eno ennyonoonefu. Takozesangako bubi maanyi ge era talikikola.\n19, 20. (a) Yakuwa bw’aba akozesa amaanyi ge, ngeri ki endala zaayoleka, era lwaki kino kizzaamu amaanyi? (b) Oyinza otya okunnyonnyola engeri Yakuwa gye yeefugamu, era lwaki ekyo kikusikiriza?\n19 Kijjukire nti, amaanyi si ye ngeri yokka Yakuwa gy’alina. Tukyalina okwekkaanya obwenkanya bwe, amagezi ge, n’okwagala kwe. Tetusaanidde kulowooza nti Yakuwa akozesa engeri ze mu ngeri etakwatagana. Okwawukana ku ekyo, mu ssuula eziddako tujja kulaba nti bulijjo Yakuwa akozesa amaanyi ge mu ngeri ya bwenkanya, ya magezi, era ya kwagala. Lowooza ku ngeri endala Yakuwa gy’alina, etasangika mu bafuzi ab’ensi—okwefuga.\n20 Teeberezaamu ng’osisinkanye omusajja omuwagguufu ennyo era ow’amaanyi ennyo akutiisa. Kyokka, oluvannyuma lw’ekiseera okiraba nti wa ggonjebwa. Buli kiseera aba mwetegefu okukozesa amaanyi ge okuyamba n’okukuuma abantu, naddala abatalina bukuumi. Takozesa bubi maanyi ge. Bamwogerako eby’obulimba naye asigala nga mukkakkamu, era nga wa kisa. Weebuuza obanga naawe wandyefuze era n’osigala ng’oli mukkakkamu singa walina amaanyi ng’agage! Bwe weeyongera okumanya omusajja ng’oyo, tewandyagadde kufuna nkolagana nnungi naye? Tulina ensonga nnyingi n’okusingawo ezitwagazisa okufuna enkolagana ennungi ne Katonda ayinza byonna, Yakuwa. Lowooza ku lunyiriri olwesigamiziddwako omutwe gw’essuula eno: “Yakuwa alwawo okusunguwala era alina amaanyi mangi.” (Nakkumu 1:3, NW) Yakuwa tayanguyiriza kukozesa maanyi ge okubonereza abantu, wadde ababi. Muteefu era wa kisa. Yeeraze okuba nga “alwawo okusunguwala” wadde ng’asosonkerezeddwa.—Zabbuli 78:37-41.\n21. Lwaki Yakuwa takaka bantu kukola by’ayagala, era ekyo tukiyigako ki?\n21 Lowooza ku ngeri endala Yakuwa gye yeefugamu. Singa walina amaanyi agataliiko kkomo, olowooza emirundi egimu tewandikase abantu okukola nga bw’oyagala? Wadde nga Yakuwa alina amaanyi mangi, takaka bantu kumuweereza. Wadde ng’okuweereza Yakuwa ye ngeri yokka mwe tuyitira okufuna obulamu obutaggwaawo, Yakuwa tatukaka kumuweereza. Wabula awa buli muntu eddembe okwesalirawo. Alabula ku kabi akava mu kusalawo mu ngeri etali ya magezi era n’alaga emiganyulo egiva mu kusalawo n’amagezi. Naye atuleka ffe ne twesalirawo. (Ekyamateeka 30:19, 20) Yakuwa tayagala kumuweereza olw’okukakibwa oba olw’okumutya olw’amaanyi amangi g’alina. Asanyukira abo abamuweereza olw’okwagala.—2 Abakkolinso 9:7.\n22, 23. (a) Kiki ekiraga nti Yakuwa ayagala okuwa abalala amaanyi? (b) Kiki kye tujja okwekenneenya mu ssuula eddako?\n22 Ka tulabe ensonga esembayo eraga lwaki tetwanditidde Katonda Omuyinza w’ebintu byonna. Abantu ab’obuyinza tebaagala kugabana buyinza bwabwe na balala. Kyokka, Yakuwa asanyuka okuwa abasinza be abeesigwa amaanyi. Awa abalala obuyinza bungi, gamba ng’Omwana we. (Matayo 28:18) Era Yakuwa awa abaweereza be amaanyi mu ngeri endala. Baibuli ennyonnyola: “Obukulu bubwo n’amaanyi n’ekitiibwa n’okuwangula n’okugulumizibwa: kubanga byonna ebiri mu ggulu n’ebiri mu nsi bibyo; . . . mu mukono gwo mwe muli okukuza n’okuwa bonna amaanyi.”—1 Ebyomumirembe 29:11, 12.\n23 Yee, Yakuwa ayagala okukuwa amaanyi. Era awa abo abaagala okumuweereza ‘amaanyi agasinga ku ga bulijjo.’ (2 Abakkolinso 4:7) Owulira ng’osikirizibwa eri Katonda ono ow’amaanyi, akozesa amaanyi ge mu ngeri ey’ekisa era ng’agoberera emitindo egya waggulu? Mu ssuula eddako tujja kulaba engeri Yakuwa gy’akozesaamu amaanyi ge okutonda.\n^ lup. 6 Ekigambo ky’Oluyonaani ekivvuunulwa “Omuyinza w’ebintu byonna” obutereevu kitegeeza “Afuga Byonna; Oyo Alina Amaanyi Gonna.”\n^ lup. 15 Baibuli egamba nti ‘Yakuwa teyali mu mbuyaga, oba mu musisi wadde mu muliro.’ Okwawukana ku abo abasinza bakatonda ab’obulimba abakwataganyizibwa n’amaanyi ag’omu butonde, abaweereza ba Yakuwa tebamunoonyeza mu maanyi ag’obutonde. Mukulu nnyo era wa maanyi nnyo okusobola okubeera mu kintu kyonna kye yatonda.—1 Bassekabaka 8:27.\n2 Ebyomumirembe 16:7-13 Ekyokulabirako kya Kabaka Asa kiraga kitya akabi akali mu buteesiga maanyi ga Yakuwa?\nZabbuli 89:6-18 Amaanyi ga Yakuwa gakola ki ku basinza be?\nIsaaya 40:10-31 Amaanyi ga Yakuwa googerwako gatya wano, genkana wa, era gayinza gatya okutuganyula kinnoomu?\nOkubikkulirwa 11:16-18 Yakuwa anaalaga atya amaanyi ge mu biseera eby’omu maaso, era lwaki ekyo kizzaamu amaanyi Abakristaayo ab’amazima?


Bukedde Online - Katikkiro awadde Poliisi amagezi ku mbeera y'ennyanja\nAba URA mulondoole amakampuni g'amasimu ku...\nKATIKKIRO Charles Peter Mayiga awadde poliisi amagezi bulijjo okubeeranga n’amaato agalawuna ennyanja buli kadde naddala mu bitundu byabyo okuli abantu abangi n’ebifo ebyeyunirwa abaddigize.\nBino yabyogeredde ku Kigunga e Seeta- Mukono ku mukolo abeddira enkima kwebajjaguliza obuwanguzi bwebatuukako bwe bawangula engabo y’’ebika omwaka guno ng’omukolo gwabadde ku kifo ekiyitibwa Murs Country Gardens olunaku lw’eggulo.\n“Poliisi bulijjo esaana okubeera n’amaato agaseyeeya nga galawuna naddala mu bifo awali abantu abangi. Nanoonyeza ku muddumizi wa poliisi ya Kampala n’emiriraano, Muzzukkulu munamwe ow’enkima Kafeero era bakoze omulimu mulungi kyokka okulawuna kuno kusobola okutaasa ebintu bingi,” Mayiga bweyategezezza.\nTemplar Junior Bisase ne mukyala we Sheilah Bisase nga kati mu kiseera kibo bonna bagenzi oluvannyuma lw'okufiira mu nnyanja\nKatikkiro Mayiga yayongedde naawa bonna abasabalira ku nnyanja amagezi nti buli ayingira eryaato abeere n’akakooti akaseyeya neyenyamira nti omuntu ayinza atya okuyingira obwengula bw’ennyanja Nalubaale nga talina kakooti kaseyeeya (jaketi) akasobola okumutaasa mu budde obuzibu!\n“Bnnanyinni maato bakome okutikka akabindo naawe omuntu bwolaba ng’eryaato litisse akabindo liveeko kubanga bwerikuleka si y’enkomerero y’obulamu bwo. Amaato galina okuba nga malamu bulungi kubanga eryato kidduka ng’ebirala nga lisobola okufuna obuzibu.Obutasanyuka nnyo ku lyaato naddala nga bamaze okunywa kubanga obeera tokyalina bwetengereze,” Katikkiro Mayiga bweyagaseeko.\nKatikkiro yebazizza Katonda eyawonyezza obulamu bw’Omulangira David Wasajja, Omutaka Namuyimba Ttendo Keeya Muteesasira omukulu w’ekika ky’engo, Abakungu John Fred KIyimba Freeman, Hope Mukasa n’abalala ate naasasira famire zaabo abafiriddwa abantu baabwe.\nAbamu ku bafudde kuliko Templa Junior ng’ono ava mu famire Bisase e Kira nga bano bakojja ba Kabaka, ye Yoweri Musumba ng’ono abadde ku lukiiko lwa Buganda Twezimbe era omugagga w’e Kampala n’e Mityana n’abalala bangi.\n▶ Engeri eby'e Lusanja ne Ndeeba gye byefuulidde Beti Kamya\nObukadde 74 eza SACCO y'eggombolola zibula zitya abakulembeze ne wabulawo abavunaana?


Wordplanet: Baibuli y'Oluganda - ENDAGAANOEMPYA - New Testament / Lukka Luke\nLukka - Essuula 1\n7 So tebaalina mwana, kubanga Erisabesi yali mugumba, nabo bombi baali bakaddiye mu myaka gyabwe.\n14 Olisanyuka, era olijaguza, era bangi abalisanyukira okuzaalibwa kwe.\n20 Kale, laba, olisirika era nga toyinza kwogera, okutuusa ku lunaku lwe biribaawo ebyo, kubanga tokkirizza bigambo byange, ebirituukirizibwa mu ntuuko zaabyo.\n33 era anaafuganga ennyumba ya Yakobo emirembe n'emirembe, so obwakabaka bwe tebuliggwaawo.\n34 Awo Malyamu n'agamba malayika nti Kiriba kitya ekyo, kubanga simanyi musajja?\n35 Ne malayika n'addamu n'amugamba nti Omwoyo Omutukuvu alikujjira, n'amaanyi g'Oyo Ali waggulu ennyo galikusiikiriza: era ekyo ekirizaalibwa kyekiriva kiyitibwa ekitukuvu, omwana wa Katonda.\n38 Malyamu n'agamba nti Laba, nze ndi muzaana wa Mukama; kibe ku nze nga bw'ogambye. Awo malayika n'ava gy'ali.\n51 Alaze amaanyi n'omukono gwe; Asaasaanyizza abalina amalala mu kuteerera kw'omu mitima gyabwe.\n58 Baliraanwa be n'ab'ekika kye ne bawulira nga Mukama amugulumiririzza ekisa kye, ne basanyukira wamu naye.\n61 Ne bamugamba nti Tewali wa mu kika kyo ayitibwa linnya eryo.\n64 Amangu ago akamwa ke ne kazibuka, n'olulimi lwe ne lusumulukuka, n'ayogera nga yeebaza Katonda.\n79 Okwakira abatuula mu nzikiza, ne mu kisiikirize ky'olumbe, Okuluŋŋamya ebigere byaffe mu kkubo ery'emirembe.\nLukka - Essuula 2\n1 1 Awo olwatuuka mu nnaku ezo etteeka ne liva eri Kayisaali Augusito ab'ensi zonna okuwandiikibwa.\n4 Ne Yusufu n'ava e Nazaaleesi mu kibuga eky'e Ggaliraaya, n'alinnya e Buyudaaya, okugenda mu kibuga kya Dawudi, ekiyitibwa Besirekemu, kubanga yali wa mu nnyumba era wa mu kika kya Dawudi,\n14 Ekitiibwa kibe eri Katonda waggulu ennyo; Ne mu nsi emirembe gibe mu bantu abasiimibwa.\n17 Awo bwe baalaba, ne bategeeza ekigambo kye baabuulirwa ku mwana oyo.\n23 (nga bwe kyawandiikibwa mu mateeka ga Mukama nti Buli kisajja ekiggulanda kinaayitibwanga kitukuvu eri Mukama),\n30 Kubanga amaaso gange galabye obulokozi bwo,\n32 Okuba omusana ogw'okumulisa amawanga, N'okuba ekitiibwa ky'abantu bo Isiraeri.\n40 Awo omwana n'akula, n'ayongerwako amaanyi, n'ajjuzibwa amagezi: ekisa kya Katonda ne kibanga ku ye.\n51 N'aserengeta nabo n'ajja e Nazaaleesi, n'abagonderanga: nnyina ne yeekuumanga ebigambo ebyo byonna mu mutima gwe.\nLukka - Essuula 3\n23 Era Yesu yennyini, bwe yasooka okuyigiriza, yali yaakamala emyaka ng'amakumi asatu nga ye mwana (nga bwe yalowoozebwa) owa Yusufu, mwana wa Eri,\n25 mwana wa Mattasiya, mwana wa Amosi, mwana wa Nakkumu, mwana wa Esuli, mwana wa Naggayi,\n27 mwana wa Yokanaani, mwana wa Lesa, mwana wa Zerubbaberi, mwana wa Seyalutiyeeri, mwana wa Neeri,\n34 mwana wa Yakobo, mwana wa Isaaka, mwana wa Ibulayimu, mwana wa Teera, mwana wa Nakoli,\n35 mwana wa Serugi, mwana wa Lewu, mwana wa Peregi, mwana wa Eberi, mwana wa Sera,\nLukka - Essuula 4\n1 Awo Yesu bwe yajjula Omwoyo Omutukuvu n'akomawo ng'ava ku Yoludaani, Omwoyo n'amutwala mu ddungu,\n2 n'amalayo ennaku amakumi ana, ng'akemebwa Setaani. So teyalyanga kintu mu nnaku ezo; awo bwe zaggwa, enjala n'emuluma.\n6 Setaani n'amugamba nti Nnaakuwa ggwe obuyinza buno bwonna, n'ekitiibwa kyamu; kubanga nnaweebwa nze: era ngabira buli gwe njagala.\n16 N'ajja e Nazaaleesi gye yakulira; ku lunaku olwa ssabbiiti n'ayingira mu kkuŋŋaaniro nga bwe yali empisa ye, n'ayimirira okusoma.\n20 N'abikkako ekitabo, n'akiddiza omuweereza n'atuula; abantu bonna abaali mu kkuŋŋaaniro ne bamusimbako amaaso.\n23 N'abagamba nti Temulirema kuŋŋamba lugero luno nti Omusawo, weewonye wekka: byonna bye twawulira nga bikolerwa e Kaperunawumu, bikolere na wano mu kyalo kyannyo.\n30 Naye n'abayitamu wakati n'agenda.\n36 Okuwuniikirira ne kubakwata bonna ne beebuuzaganya bokka na bokka nga bagamba nti Kigambo ki kino? kubanga alagira n'obuyinza n'amaanyi badayimooni ne bavaako.\n37 Ettutumu lye ne lyatiikirira mu buli kifo eky'ensi eriraanyeewo.\n39 N'ayimirira w'ali, n'aboggolera omusujja; ne gumuwonako amangu ago n'agolokoka n'abaweereza.\n41 Ne badayimooni ne babavaako bangi, ne bakaaba nga bagamba nti Ggwe oli Mwana wa Katonda: N'ababoggolera, n'atabaganya kwogera, kubanga baamanya nga Ye Kristo:\n43 Naye n'abagamba nti Kiŋŋwanidde okubuulira enjiri ey'obwakabaka bwa Katonda ne mu bibuga ebirala; kubanga kye kyantumya.\nLukka - Essuula 5\n6 Awo bwe baakola bwe batyo, ne bakwasa ebyennyanja bingi nnyo nnyini; emigonjo gyabwe ne gyagala okukutuka;\n7 ne bawenya bannaabwe mu lyato eddala, bajje babayambe. Ne bajja ne bajjuza amaato gombi, n'okukka ne gaagala okukka.\n17 Awo olwatuuka ku lunaku lumu mu ezo, yali ng'ayigiriza; n'Abafalisaayo n'abayigiriza b'amateeka baali batudde awo, abaali bavudde mu buli kibuga eky'e Ggaliraaya, n'e Buyudaaya n'e Yerusaalemi: n'amaanyi ga Mukama gaali naye okuwonya.\n21 Abawandiisi n'Abafalisaayo ne batanula okuwakana, nga bagamba nti Ani ono ayogera eby'okuvvoola? Ani ayinza okuggyako ebibi, wabula Katonda yekka?\n25 Amangu ago n'ayimuka mu maaso gaabwe, n'asitula ekyo kye yali agalamiddeko, n'agenda ewuwe, ng'agulumiza Katonda.\n29 Leevi n'amufumbira embaga nnene mu nnyumba ye: era waaliwo ekibiina kinene eky'abawooza n'eky'abalala abaali batudde nabo ku mmere.\n35 Naye ennaku zirijja; awo awasizza omugole lw'alibaggibwako, ne balyoka basiiba mu nnaku ezo.\n36 Era n'abagerera olugero nti Tewali muntu ayuza ku lugoye oluggya ekiwero n'akitunga mu lugoye olukadde; kuba bw'akola atyo, ekiggya kiyuza olukadde era n'ekiwero ky'ayuza ku luggya tekifaanana na lukadde.\nLukka - Essuula 6\n12 Awo olwatuuka mu nnaku ezo, n'avaayo n'agenda ku lusozi okusaba; n'akeesa obudde ng'asaba Katonda.\n17 n'akka nabo, n'ayimirira awatereevu, n'ekibiina kinene eky'abayigirizwa be n'abantu bangi abaava e Buyudaaya yonna n'e Yerusaalemi, n'abaava ku ttale ly'ennyanja ey'e Ttuulo n'e Sidoni, abajja okumuwulira n'okuwonyezebwa endwadde zaabwe;\n21 Mulina omukisa abalumwa enjala kaakano; kubanga mulikkusibwa. Mulina omukisa, abakaaba kaakano; kubanga muliseka.\n23 Musanyukanga ku lunaku olwo, mubuukanga olw'essanyu: kubanga, laba, empeera yammwe nnyingi mu ggulu: kubanga bajjajjaabwe bwe baakolanga bannabbi bwe batyo.\n40 Omuyigirizwa tasinga amuyigiriza: naye buli muntu bw'alituukirizibwa aliba ng'amuyigiriza.\nLukka - Essuula 7\n6 Awo Yesu n'agenda nabo. Awo bwe yali nga tali wala n'ennyumba, omwami oyo n'atuma mikwano gye gy'ali, ng'amugamba nti Ssebo, teweeteganya kujja, kubanga nze sisaanira ggwe kuyingira wansi wa kasolya kange:\n29 N'abantu bonna bwe baawulira n'abawooza ne bakkiriza Katonda okuba omutuukirivu abaabatizibwa mu kubatiza kwa Yokaana.\n32 Balinga abaana abatuula mu katale, nga bayitaŋŋana; abagamba nti Tubafuuyidde emirere ne mutazina; tukubye ebiwoobe, ne mutakaaba maziga.\n37 Kale, laba, omukazi eyali mu kibuga omwo, eyalina ebibi, bwe yamanya ng'atudde ku mmere mu nnyumba ey'Omufalisaayo, n'aleeta eccupa ey'amafuta ag'omugavu,\n40 Yesu n'addamu n'amugamba nti Simooni, ndiko kye njagala okukubuulira. N'agamba nti Omuyigiriza, yogera.\n45 Tonnywegedde ggwe: naye ono we nnaakayingirira tannalekayo kunywegera bigere byange.\n47 Kyenva nkugamba nti Asonyiyiddwa ebibi bye ebingi kubanga okwagala kwe kungi; naye asonyiyibwa akatono, okwagala kwe kutono.\n49 Awo abaali batudde ku mmere naye ne batanula okwogera bokka na bokka nti Ono y'ani asonyiwa n'ebibi?\nLukka - Essuula 8\n7 Endala ne zigwa wakati mu maggwa; amaggwa ne gamerera wamu nazo ne gazizisa.\n14 N'ezo ezaagwa mu maggwa, abo be bawulira, awo bwe bagenda ne baziyizibwa n'okweraliikirira n'obugagga n'essanyu ery'omu bulamu buno ne batatuukiriza kukuza mmere.\n15 N'ezo ez'omu ttaka eddungi, abo be bawulira ekigambo mu mutima omugolokofu, omulungi, ne bakinyweza, ne babala emmere n'okugumiikiza.\n39 Ddayo mu nnyumba yo, onnyonnyole ebigambo Katonda by'akukoledde bwe biri ebikulu. N'agenda ng'abuulira ekibuga kyonna bwe biri ebikulu Yesu bye yamukolera.\n42 kubanga yalina muwala we eyazaalibwa omu nga yaakamala emyaka kkumi n'ebiri, era oyo yali ng'agenda kufa. Naye bwe yali ng'agenda ebibiina ne bimunyigiriza.\n44 oyo n'amufuluma emabega n'akoma ku lukugiro lw'olugoye lwe: amangu ago ekikulukuto kye ne kikalira.\n49 Awo yali akyayogera, ne wajja omuntu eyava mu nnyumba y'omukulu w'ekkuŋŋaaniro ng'agamba nti Muwala wo afudde; toteganya Muyigiriza.\n53 Ne bamusekerera nnyo, kubanga baamanya ng'afudde.\n56 Abazadde be ne bawuniikirira; naye ye n'abakuutira baleme kubuulirako muntu ebibaddewo.\nLukka - Essuula 9\n1 N'abayitira wamu abayigirizwa be ekkumi n'ababiri n'abawa amaanyi n'obuyinza ku badayimooni bonna n'okuwonya endwadde.\n12 Awo enjuba yali egolooba; abo ekkumi n'ababiri ne bajja w'ali ne bamugamba nti Siibula ekibiina bagende mu mbuga ne mu byalo eby'okumpi basule, banoonye eby'okulya; kubanga wano tuli mu ttale jjereere.\n36 N'eddoboozi eryo bwe lyajja, Yesu n'alabika yekka. Nabo ne basirika busirisi, ennaku ezo ne batabuulirako muntu kigambo na kimu ku ebyo bye baalaba.\n41 Yesu n'addamu n'agamba nti Mmwe ab'emirembe egitakkiriza era egyakyama, ndituusa wa okubeera nammwe n'okubagumiikiriza? leeta wano omwana wo.\n42 Awo yali ng'akyajja, dayimooni n'amusuula n'amutaagula nnyo. Naye Yesu n'aboggolera dayimooni n'awonya omulenzi n'amuzza eri kitaawe.\n45 Naye bo ne batategeera kigambo ekyo, era kyali kibakwekeddwa baleme okukitegeera : ne batya okumubuuza ekigambo ekyo bwe kiri.\nLukka - Essuula 10\n1 Awo oluvannyuma lw'ebyo Mukama waffe n'alonda abalala nsanvu, n'abatuma kinnababirye mu maaso ge okugenda mu buli kibuga na buli kifo gy'agenda okujja ye.\n13 Zikusanze, Kolaziini! zikusanze, Besusayida kubanga, eby'amaanyi ebyakolerwa ewammwe singa byakolerwa e Ttuulo n'e Sidoni, singa beenenya dda nga batudde mu bibukutu n'evvu.\n16 Abawulira mmwe, ng'awulira nze; era anyooma mmwe ng'anyooma nze; n'oyo anyooma nze ng'anyooma eyantuma.\n18 N'abagamba nti Nnalaba Setaani ng'avudde mu ggulu okugwa ng'okumyansa.\nLukka - Essuula 11\n10 Kubanga buli muntu yenna asaba aweebwa; n'anoonya alaba; n'eyeeyanjula aliggulirwawo.\n30 Kuba Yona nga bwe yali akabonero eri ab'e Nineeve, bw'atyo n'Omwana w'omuntu bw'aliba eri emirembe gino.\n35 Kale weekuumenga omusana ogukulimu gulemenga okubeera ekizikiza.\n38 Omufalisaayo bwe yalaba, ne yeewuunya kubanga tasoose kunaaba nga tannalya.\n46 N'agamba nti Nammwe, abayigiriza b'amateeka, zibasanze! kubanga mutikka abantu emigugu egiteetikkika, mmwe bennyini gye mutayagala kukomako na lunwe lwammwe.\n48 Bwe mutyo muli bajulirwa era musiima ebikolwa bya bajjajjammwe: kubanga bo baabatta, nammwe muzimba amalaalo gaabwe.\nLukka - Essuula 12\n10 Na buli muntu ayogera ekigambo ku Mwana w'omuntu kirimusonyiyibwa: naye oyo avvoola Omwoyo Omutukuvu talisonyiyibwa.\n18 N'agamba nti Nnaakola bwe nti: nnaamenya amawanika gange ne nzimba amalala agasinga obunene; ne nkuŋŋaanyiza omwo emmere yange enkalu yonna n'ebintu byange.\n20 Naye Katonda n'amugamba nti Musiru ggwe, mu kiro kino emmeeme yo banaagikuggyako; kale ebintu by'otegese binaaba by'ani?\n52 kubanga okutanula kaakano walibaawo bataano mu nnyumba emu nga baawukanye, abasatu n'ababiri, era ababiri n'abasatu.\n54 N'agamba ebibiina nabyo nti Bwe mulaba ekire nga kyekuluumulula ebugwanjuba, amangu ago mugamba nti Enkuba eneetonnya; era bwe kiba bwe kityo.\nLukka - Essuula 13\n2 N'addamu n'abagamba nti Mulowooza nga Abagaliraaya abo baali boonoonyi okusinga Abagaliraaya bonna, kubanga baabonyaabonyezebwa batyo?\n15 Naye Mukama waffe n'amuddamu n'agamba nti Bannanfuusi, buli omu ku mmwe ku lunaku lwa ssabbiiti tayimbula nte ye oba ndogoyi ye mu kisibo, n'agitwala okuginywesa?\nLukka - Essuula 14\n7 N'agerera olugero abo abaayitibwa bwe yalaba engeri gye beeroboza ebifo eby'okumwanjo; n'abagamba nti\n8 Omuntu bw'akuyitanga ku mbaga ey'obugole, totuulanga mu kifo kya ku mwanjo, mpozzi waleme okubaawo akusinga ekitiibwa gw'ayise,\n14 era oliweebwa omukisa; kubanga tebalina kya kukusasula: kubanga olisasulirwa mu kuzuukira kw'abatuukirivu.\n20 N'omulala n'agamba nti Mpasizza omukazi, kyennaava nnema okuyinza okujja.\n21 Awo omuddu oyo n'ajja n'abuulira mukama we ebyo. Awo nnannyini nnyumba n'alyoka asunguwala n'agamba omuddu we nti Fuluma mangu ogende mu nguudo ne mu makubo ag'ekibuga, oleete wano abaavu n'abalema n'abazibe b'amaaso n'abawenyera.\n26 Omuntu bw'anajjanga gye adi, n'atakyawa kitaawe ne nnyina ne mukazi we, n'abaana be, ne baganda be, ne bannyina, era n'obulamu bwe ye, taayinzenga kuba muyigirizwa wange.\nLukka - Essuula 15\n2 Abafalisaayo era n'abawandiisi ne beemulugunya, nga bagamba nti Ono asembeza abalina ebibi, era alya nabo.\n5 Kale bw'agiraba, agissa ku kibegabega kye ng'asanyuka.\n6 Bw'atuuka eka, ayita mikwano gye ne baliraanwa be, n'abagamba nti Munsanyukireko, kubanga nzudde endiga yange eyabadde ebuze.\n9 Bw'agiraba, ayita mikwano gye ne baliraanwa be nagamba nti Munsanyukireko, kubanga nzudde erupiya eyabadde embuze.\n19 sikyasaana kuyitibwa mwana wo; nfuula ng'omu ku baweereza bo ab'empeera.\n20 N'agolokoka n'ajja eri kitaawe. Naye yali ng'akyali wala, kitaawe n'amulengera, n'amusaasira, n'addukana mbiro, n'amugwa mu kifuba, n'amunywegera nnyo.\n22 Naye kitaawe n'agamba abaddu be nti Mugende muleete mangu olugoye olusinga zonna, mulumwambaze: mumunaanike empeta ku ngalo, n'engatto mu bigere bye:\nLukka - Essuula 16\n5 N'ayita buli alina ebbanja lya mukama we, n'agamba ow'olubereberye nti Mukama wange akubanja ki?\n6 N'agamba nti Ebigera by'amafuta kikumi. N'amugamba nti Twala ebbaluwa yo, otuule mangu owandiike amakumi ataano.\n7 Ate n'agamba omulala nti Naawe obanjibwa ki? N'agamba nti Emitwalo gy'eŋŋaano kikumi. N'amugamba nti Twala ebbaluwa yo, owandiike kinaana.\n11 Kale bwe mutaabenga beesigwa ku mamona atali mutuukirivu, ani alibateresa obugagga obw'amazima?\n26 Era ku ebyo byonna, wakati waffe nammwe waliwo olukonko oluwanvu olwateekebwawo, abaagala okuva eno okujja gye muli balemenga okuyinza, era balemenga okuva eyo okuyitawo okujja gye tuli.\nLukka - Essuula 17\n16 n'avuunama awali ebigere bye, ng'amwebaza: era oyo yali Musamaliya.\n17 Yesu n'addamu nagamba nti Ekkumi bonna tebalongoosebbwa? naye bali omwenda bali ludda wa?\n18 Tebalabise abakomawo okutendereza Katonda, wabula omugenyi ono?\n20 Bwe yabuuzibwa Abafalisaayo nti Obwakabaka bwa Katonda bujja ddi? n'abaddamu n'agamba nti Obwakabaka bwa Katonda tebujja nga bweyolese:\n27 Baali nga balya, nga banywa, nga bawasa, nga bawayira, okutuuka ku lunaku Nuuwa lwe yayingira mu lyato, amataba ne gajja, ne gabazikiriza bonna.\n31 Ku lunaku olwo, alibeera waggulu ku nnyumba, n'ebintu bye nga biri mu nnyumba, takkanga kubiggyamu; n'ali mu lusuku bw'atyo taddanga nnyuma.\nLukka - Essuula 18\n14 Mbagamba nti Oyo yakka okuddayo mu nnyumba ye ng'aweereddwa obutuukirivu okusinga oli; kubanga buli eyeegulumiza alitoowazibwa; n'oyo eyeetoowaza aligulumizibwa.\n16 Naye Yesu n'abayita ng'agamba nti Muleke abaana abato bajje gye ndi, temubagaana: kubanga abali ng'abo obwakabaka bwa Katonda bwe bwabwe.\n31 N'atwala abo ekkumi n'ababiri n'abagamba nti Laba, tulinnya e Yerusaalemi, n'ebyo byonna ebyawandiikibwa bannabbi birituukirira ku Mwana w'omuntu.\n33 balimukuba enkoba, balimutta; era ku lunaku olw'okusatu alizuukira.\n34 Nabo ne batategeerawo ku ebyo n'ekimu; n'ekigambo ekyo kyali kibakwekeddwa, ne batategeera ebyayogerwa.\n38 N'ayogerera waggulu ng'agamba nti Yesu, omwana wa Dawudi, onsassire.\n39 N'abo abaali bakulembedde ne bamuboggolera okusirika; naye ye ne yeeyongera nnyo okwogerera waggulu nti Ggwe omwana wa Dawudi, onsaasire.\n43 Amangu ago n'azibula, n'amugoberera ng'agulumiza Katonda: n'abantu bonna bwe baalaba ne batendereza Katonda.\nLukka - Essuula 19\n1 Nayingira mu Yeriko n'aba ng'agiyitamu.\n3 N'asala amagezi okulaba Yesu bw'ali; n'atayinza olw'ekibiina, kubanga ekigera kye yali mumpi.\n5 Awo Yesu bwe yatuuka mu kifo w'ali, n'atunula waggulu, n'amugamba nti Zaakayo, kka mangu; kubanga leero kiŋŋwaaidde okutuula mu nnyumba yo.\n7 Bwe baalaba, ne bamwemulugunyiza bonna, nga bagamba nti Ayingidde okusula omw'omuntu alina ebibi.\n8 Zaakayo n'ayimirira n'agamba Mukama waffe nti Laba, Mukama wange, ekitundu ky'ebintu byange mbawa abaavu; oba nga nnalyazaamaanya omuntu yenna ekintu kye, mmuliyira emirundi ena.\n9 Yesu n'amugamba nti Leero okulokolebwa kuzze mu nnyumba muno, kubanga naye mwana wa Ibulayimu.\n11 Awo bwe baawulira ebyo ne yeeyongera n'agera olugero, kubanga yali kumpi ne Yerusaalemi, era kubanga baali balowooza ng'obwakabaka bwa Katonda bugenda kulabika mangu ago.\n14 Naye basajja be ne bamukyawa, ne batuma ababaka ennyuma we, nga bagamba nti Tetwagala oyo kutufuga.\n15 Awo olwatuuka bwe yakomawo ng'amaze okulya obwakabaka, n'alagira okuyita abaddu abo be yawa effeeza, alyoke amanye amagoba ge baasuubula.\n16 Ow'olubereberye n'ajja n'agamba nti Mukama wange, ensimbi zo amakumi abiri gaagobamu ensimbi bibiri.\n18 N'ajja ow'okubiri ng'agamba nti Mukama wange, ensimbi zo abiri zaagobamu ensimbi kikumi.\n19 N'oyo n'amugamba nti Naawe ba ku bibuga bitaano.\n20 N'omulala n'ajja n'agamba nti Mukama wange, laba, ensimbi zo zino abiri nnazitereka nga zisibiddwa mu kiwero:\n21 kubanga nnakutya kubanga oli munti mukakanyavu: olonda ky'otaateekawo, okungula ky'otaasiga.\n25 Ne bamugamba nti Mukama waffe, alina ensimbi ebikumi bibiri.\n27 Naye abo abalabe bange abatayagala nze kubafuga, mubaleete wano mubattire mu maaso gange.\n31 Era omuntu bw'ababuuza nti Mugusumululira ki? mugambe bwe mutyo nti Mukama waffe ye agwetaaga.\n34 Ne bagamba nti Mukama waffe ye agwetaaga.\n35 Ne baguleeta eri Yesu: ne baaliira engoye zaabwe ku mwana gw'endogoyi, ne beebagazaako Yesu.\n36 Awo yali ng'agenda ne baaliira engoye zaabwe mu luguudo.\nLukka - Essuula 20\n37 Okumanya ng'abafu bazuukira, ne Musa yakiraga ku Kisaka bwe yamuyita Mukama Katonda wa Ibulayimu, era Katonda wa Isaaka, era Katonda wa Yakobo.\n38 Naye ye si Katonda wa bafu, naye wa balamu: kubanga bonna baba balamu ku bubwe.\n40 Kubanga tebaayaŋŋanga kumubuuza kigambo kyonna nate.\n46 Mwekuumenga abawandiisi; abaagala okutambuliranga mu ngoye empanvu, abaagala okulamusibwanga mu butale, n'entebe ez'oku mwanjo mu makuŋŋaaniro, n'ebifo eby'ekitiibwa ku mbaga;\n47 abanyaga ennyumba za bannamwandu, abasaba ennyo mu bunnanfuusi: abo balisalirwa omusango ogusinga obunene.\nLukka - Essuula 21\n27 Ne balyoka balaba Omwana w'omuntu ng'ajjira mu kire n'amaanyi n'ekitiibwa kinene.\n28 Naye ebigambo ebyo bwe bitanulanga okubaawo mutunulanga waggulu, muyimusanga emitwe gyammwe: kubanga okununulibwa kwammwe kunaatera okutuuka.\n37 Awo buli lunaku yayigirizanga mu yeekaalu; bwe bwazibanga n'afuluma n'asula ku lusozi oluyitibwa olwa Zeyituuni.\nLukka - Essuula 22\n15 N'abagamba nti Nneegombye nnyo okuliira awamu nammwe Okuyitako kuno nga sinnabonyaabonyezebwa:\n18 kubanga mbagamba nti Sirinywa okusooka kaakano bibala ku muzabbibu, okutuusa obwakabaka bwa Katonda lwe bulijja.\n19 N'addira omugaati ne yeebaza, n'agumenyamu, n'abawa ng'agamba nti Guno gwe mubiri gwange oguweebwayo ku lwammwe: mukolenga bwe mutyo okunjijukiranga nze.\n22 Kubanga Omwana w'omuntu okugenda agenda, nga bwe kyalagirwa: naye zimusanze omuntu oyo amulyamu olukwe!\n36 N'abagamba nti Naye kaakano, alina ensawo, agitwale, n'ow'olukoba bw'atyo: naye atalina kitala atunde olugoye lwe akigule.\n39 N'afuluma n'agenda ku lusozi olwa Zeyituuni, ng'empisa ye bwe yali; n'abayigirizwa be nabo ne bamugoberera.\n43 Malayika n'amulabikira ng'ava mu ggulu ng'amussaamu amaanyi.\n48 Naye Yesu n'amugamba nti Yuda, Omwana w'omuntu omulyamu olukwe ng'omunywegera?\n57 Ne yeegaana ng'agamba nti Omukazi, simumanyi.\n59 Waali wayiseewo ekiseera ng'essaawa emu, omulala n'akaliriza ng'agamba nti Mazima n'ono yabadde wamu naye; kubanga Mugaliraaya.\n61 Awo Mukama waffe n'akyuka, n'atunuulira Peetero. Peetero n'ajjukira ekigambo kya Mukama waffe, bwe yamugambye nti Leero enkoko eneeba tennakookolima, ononneegaana emirundi esatu.\n62 N'afuluma ebweru, n'akaaba nnyo amaziga.\nLukka - Essuula 23\n1 Ekibiina kyonna ne kigolokoka, ne kimutwala ewa Piraato.\n11 Awo Kerode ne basserikale ne bamunyooma, ne bamuduulira, ne bamwambaza ekyambalo ekinekaaneka ne bamuzzaayo ewa Piraato.\n17 Era kyamugwaniranga okubateeranga omusibe omu ku mbaga.\n18 Naye ne bakaayana bonna wamu, nga bagamba nti Twala ono, otuteere Balaba:\n28 Naye Yesu n'abakyukira n'agamba nti Abawala ab'e Yerusaalemi, temukaabira nze, naye mwekaabire mwekka, n'abaana bammwe.\n35 Abantu ne bayimirira nga batunuulira. Abakungu nabo ne bamusekerera nga bagamba nti Yalokolanga balala yeerokole yekka, oba ng'oyo ye Kristo wa Katonda, omulonde we.\n36 Basserikale nabo ne bamuduulira nga bajja w'ali, nga bamuwa omwenge omukaatuufu,\n37 nga bagamba nti Oba nga ggwe Kabaka w'Abayudaaya, weerokole wekka.\n39 Omu ku abo abaakola obubi abaawanikibwa n'amuvuma ng’agamba nti Si ggwe Kristo? Weerokole wekka naffe.\n40 Naye ow'okubiri n'addamu n'amunenya, n’agamba nti N'okutya totya Katonda, kubanga oli ku kibonerezo kye kimu naye?\n41 Era ffe twalangibwa nsonga; kubanga ebisaanidde bye twakola bye tusasulibbwa: naye ono takolanga kigambo ekitasaana.\n47 Awo omwami w'ekitongole bwe yalaba ekibaddewo, n'atendereza Katonda, ng'agamba nti Mazima ono abadde muntu mutuukirivu.\n48 N'ebibiina byonna ebyali bikuŋŋaanye okwerolera, bwe baalaba ebibaddewo ne baddayo nga beekuba mu bifuba.\nLukka - Essuula 24\n1 Awo ku lunaku olw'olubereberye ku nnaku omusanvu, mu matulutulu enkya, ne bajja ku ntaana ne baleeta eby'akaloosa bye baategeka.\n4 Awo olwatuuka bwe baali basamaaliridde olw'ekyo, laba, abantu babiri ne bayimirira we baali, nga bambadde engoye ezimasamasa;\n15 Awo olwatuuka baali nga banyumya nga beebuuzaganya, Yesu yennyini n'abasemberera, n'agenda wamu nabo.\n20 ne bakabona abakulu n'abakungu baffe bwe baamuwaayo okumusalira omusango ogw'okumutta, ne bamukomerera.\n33 Ne bayimuka mu kiseera ekyo ne bakomawo e Yerusaalemi, ne basanga ekkumi n'omu, n'abo be baali nabo, nga bakuŋŋaanye\n34 nga bagamba nti Mazima Mukama waffe azuukidde era alabikidde Simooni.\n44 N'abagamba nti Bino bye bigambo byange bye nnababuulira, nga nkyali nammwe, bwe kigwanira byonna okutuukirizibwa, ebyawandiikirwa nze mu mateeka ga Musa, ne mu bannabbi, ne mu zabbuli.\n48 Mmwe bajulirwa b'ebyo.


Bukedde Online - Meeya wa Makindye akunze abantu ku katabo ka Wakiso\nLaddu ekubye abantubabiri e Mukono omu n'afiirawo...\nMEEYA wa Makindye Ssaabagabo, Gerald Lumbuye yeegasse ku bakulembeze banne abalala n’akunga abantu bonna abalina emirimu oba bizinensi eza buli kika okulangira mu katabo ak’enjawulo Bukedde k’egenda okufulumya ku disitulikiti y’e Wakiso.\nBUKEDDE etegese okufulumya akatabo ak’enjawulo ku disitulikiti y’e Wakiso nga March 28, 2019.\nMeeya Lumbuye yakubirizza naddala abatuuze b’e Makindye Ssaabagabo okwekwata akatabo kano nga kafulumye basome ku bye bafulumirizzaamu ebikwata ku kitundu kyabwe bamanye ebigenda mu maaso n’enteekateeka ez’omu maaso.\nMeeya yakubirizza abasuubuzi, ab’amasomero, abalina bye bakola ng’abalunzi, ebifo ebisanyukirwamu ne bizinensi ey’engeri yonna, bonna bajje mu Bukedde balange bye bakola abantu babimanye basobole okukulaakulanya emirimu gyabwe.\nMu bimu ku binabeera mu katabo kano, kwe kutunuulira emikisa egiri mu Wakiso egy’okukola ssente, n’okutunuulira ku nteekateeka ey’okukuza Wakiso etuuke ku mutendera gw’ekibuga ekinene nga kirimu enkulaakulana eteekeddwateekeddwa obulungi.\nMeeya Lumbuye yatemezza ku bantu abandyagadde okubaako emirimu gye batandikawo mu Makindye ssabagabo n’abakunga beeyunire ekitundu kino olw’engeri gye kikulaakulanamu ng’ebintu ng’enguudo n’ebirala biri mu kukolwako okulogoosa embeera yaakyo. Abantu bonna abaagala okulangira mu katabo kano basabibwa okukuba ku nnamba ssimu zino okuli: 0772404772 ne 0775300584


Bukedde Online - Mulema amagulu n’emikono era tasobola kuwandiika naye afunye diguli n’omulimu mu UNDP\nMuseveni alagidde basasule famire ya Muhangi...\nN'omugezi awubwa, amatu tegawulira vvumbe...\nBULI muzadde aweerera omwana we ng’alina ekirooto nti luliba olwo, omwana n’amala okusoma n’afuna omulimu ogweyagaza n’aba bulungi. Wabula oluusi ebintu nga bwe tubisuubira si bwe biba. Olumala okusoma ate olwo ng’abaana babakana n’eddimu eddala ery’okunoonya emirimu egyo gye baba basomeredde.\nKino abamu kibatwalira emyaka egiwera okugifuna. Kati nno olaba emirimu gitawula balamu abalina emikono naye ate Ddiba eyalemala amagulu n’emikono! Naye Katonda alina amaanyi.\nEphraim Ddiba, omwana omulema atambulira mu kagaali nga tasobola na kuwandiika, eyeekoonoledde diguli ye mu mbeera z’abantu n’okubakumaakuma (Community Psychology) okuva mu yunivasite e Makerere okutawuka kuno ye takuyiseemu. Olwamaze okusoma n’afunirawo omulimu mu kitongole kya United Nations Development Programme (UNDP).\nEkifuula Ddiba ow’enjawulo kwe kuba ng’obulema bwe tebumusobozesa kuwandiika, atambulira mu kagaali, era yeewaludde okuva mu pulayimale n’amalako yunivasite ate n’afunirawo omulimu.\nDdiba wadde mulema naye musajja mumalirivu. Bwe yatuuka mu mwaka ogwokubiri ku yunivasite n’atandika okunoonya ekifo w’anaakolera okwegezaamu mu by’asomye. Yayambibwa n’afuna ekifo mu kitongole kya UNDP.\nEkiseera kye bwe kyaggwaako n’addayo ku yunivasite okumaliriza emisomo gye. Wabula yasigala agoberera ebigenda mu maaso mu kitongole kino ng’akozesa yintaneeti. Olunaku lumu abeera akebera n’asanga ng’ekitongole kino kiranga emirimu eri abavubuka abaakava ku yunivasite.\nRichard Musinguzi, akwanaganya emirimu mu UNDP yategeezezza nti, okusaba emirimu gino omuntu yali alina kweyambisa yintaneeti era Ddiba y’omu ku bantu abaateekamu okusaba kwabwe era n’ayitamu n’atuuka kw’abo abaali bagenda okugezesebwa.\nMusinguzi agamba nti, “Bwe twali tusunsula tetwamanya nti Ddiba yaliko obulemu. Olunaku lw’okukola yintaaviyu bwe lwatuuka Ddiba naye n’ajja. Baba bamusindika mu kagaali ne mmulaba ne nneewuunya omuntu afaanana bw’ati ekimuleese. Nasalawo ne ηηamba abaali babuuza ebibuuzo Ddiba okumundekera nze mba mmubuuza.\nDdiba namubuuza ekibuuzo ekyasooka nti: Ephraim engeri gy’ofaananamu, ekitongole kino anookiyamba otya, amaanyi go gali ludda wa? Ddiba n’addamu bw’ati: Amaanyi gange gali mu bwongo (ebyo abyogera nga bw’asonga ku mutwe).\nEkibuuzo ekirala kyali nti: Ekiruubirirwa kyo mu nsi kiki, ekikutuusizza n’okujja wano? Ddiba n’addamu: Njagala okukola ekitongole ekyange nga kiyamba abaana n’abantu abalema nga nze nabo basobole okufuuka ab’amaanyi.\nEbibuuzo ebyo bigenda okuggwa nga Ddiba yafunye dda omulimu mu kitongole kya UNDP ng’akola gwa kubudaabuda abavubuka abaliko obulemu, basobole okwekkiririzaamu n’okubafunira emirimu gye basobola okukola.\nENGERI DDIBA GY’AZZE YEERANDIZA MU MASOMERO\nDdiba yatandika okusoma mu ssomero lya Kampala School for the Handicapped era eyo yamalirayo ekibiina ekyomusanvu. Wabula abaasoma naye mu ssomero lino bagamba nti, kye bamujjukirako kwe kuba nga yali ayagala nnyo okusoma era ebiseera ebisinga ng’abimala asoma ebitabo era ng’olusoma lugenda okuggwaako nga Ddiba abamezze. Agnes Bangi, mwannyina wa Ddiba agamba nti Ddiba musajja ayagala okugezaako buli kimu waakiri nga kimulema bulemi.\nAjjukira olunaku lwe yagenda okumulabako ku ssomero n’amusanga ng’agezaako okusamba omupiira wadde nga yali mu kagaali. Agenda okumalako ekibiina ekyomusanvu ng’ayitidde mu ddaala lyakubiri.\nBwe yayingira siniya ku Mityana S.S yasoma n’amalako siniya eyoomukaaga. Wabula ab’e Mityana bamujjukirako kuba nga bw’atandika okukola ekintu akikola n’omutima gwe gwonna. Ronald Kiyingi, eyasomesa Ddiba mu siniya agamba nti olumu yeesimbawo ku bukulembeze bw’abayizi wabula n’awangulwa.\nDdiba ng’agabula nnyina Naluggya keeki ku kabaga k’okumukulisa emisomo.\nEkintu kino kyamuyisa bubi naye nga talina kyakukola. Mu bumalirivu bwe yagamba nti, wadde bampangudde naye nnina okwesimbawo ku bwapulezidenti mu 2036. Era nakati Ddiba ekirooto kino akyakirina. Eno yavaayo nga siniya eyookuna ayitidde mu ddaala lyakusatu ate mu siniya eyoomukaaga n’afuna obubonero 10.\nOkusinziira ku mbeera ye n’amagezi ge, bwe yamaliriza siniya eyoomukaaga Gavumenti yatandika okumuweerera e Makerere okutuuka lw’amazeeko diguli ye ey’emyaka esatu\nFred Kisirikko Lukabwe nga y’azze ayamba ku Ddiba agamba nti, UNEB yalina enkola ey’okufa ku bantu abaliko obulemu naye ate Ddiba embeera ye baali tebagirabangako nga kyetaagisa okumuyiiyiza engeri gye yalina okukola ebibuuzo nga njawufu ku balema abalala.\nDdiba yakolanga ebigezo bye bimu ebya UNEB n’abaana abalala mu ggwanga. Wabula ye baamwongerangamu eddakiika 30 olw’obulemu bweEngeri gy’atasobola kuwandiika UNEB yamusindikiranga omukugu waayo nga y’amusomera ebibuuzo Ddiba n’amuddamu nga bw’awandiika. Omukugu ono ateekwa okuba nga yasoma Community Based Rehabilitation ng’amanyi bulungi okukwata abantu abaliko obulemu.\nBw’atuuka okugenda e Makerere era Lukabwe yagenda naye n’abannyonnyola embeera ya Ddiba era nabo ne bagitegeera nga mu biseera by’ebigezo bakola nga UNEB bwe yakolanga.\nMaama wa ddiba annyonnyola: Maama wa Ddiba, Joyce Naluggya Tomusange yasinzidde ku kabaga ak’okukulisa Ddiba okufuna diguli n’attottola obugubi bw’ayiseemu ng’akuza omwana aliko obulemu. Agamba nti: Okukuza omwana aliko obulemu olina kwewaayo kubanga si kyangu.\nOwangaalira mu bulamu obujjudde okusekererwa, okukumalamu amaanyi, okusindiikirizibwa, okukusosola n’ebirala ebiyinza okukuyinga obuzito n’osuulawo omulimu guno. Nazaala Ddiba nga November 2,1988. Wabula bwe nali ndi kumpi kuzaala nafuna omusujja ogw’amaanyi ennyo.\nBwe nazaala waayita ennaku nnya omusujja ogw’amaanyi ne gumukwata era ne gumulemaza, bwe bulemu buno bw’alina. Ng’akyali muto kitaawe yamutwalako mu ddwaaliro erimu nga lyali lya Bazungu, omusawo Omuzungu n’amugamba nti, “This child might not be useful”, ekivvuunulwa nti “Omwana ono ayinza obutaba waamugaso gy’oli.” Waabeerangawo ensiitaano n’addala okumutwala ku ssomero ne mu ddwaaliro nga kitaawe akanya kujuliza bigambo bya Muzungu.\nWabula nasobolanga okumuwangula n’amusasulira bye twabanga twetaaga. Kitaawe bw’afa ab’oludda lwe beegaana abaana bange bonna nga bagamba nti, Tomusange si y’abazaala.\nKino kyannuma era ne nsigala nga mbonaabona n’abaana bano okutuuka lwe bavuddemu. Siryerabira lunaku lwe nafi irwa maama. Nalina okubaako we ndeka Ddiba nsobole okugenda okuziika maama.\nEbiseera ebyo yali waka nga bamugobye fi izi. Olw’okubulwa we mmuleka, nasalawo mmutwale w’asomera asiibewo okutuuka lwe nadda akawungeezi nga nva mu lumbe. Ekyanzigya enviiri ku mutwe ye mukulu w’essomero lino okumungobya olw’okuba yali ammanja ebisale. Abantu bangi baatumalangamu amaanyi nga beebuuza ekitutta, okulafuubana n’omuntu bo gwe baalabanga ng’atali waamugaso.\nDdiba bwe yamala ekibiina ekyomusanvu nafuna essimu okuva mu kitongole kya Vision for Africa nga baagala okumanya ekiddako mu bulamu bwe. Bantegeeza nti, pulayimale yonna babadde bamusasulira ebisale by’essomero naye ate nga nange nali nsasula. Na buli kati simanyanga muntu yali alya ssente za Ddiba.\nMu kuyingira siniya, amasomero gonna gaatugobaganya nga gagamba nti tegasobola kubeera na muntu afaanana bw’ati. Oluvannyuma lw’okulafuubana ennyo baatuwa ekifo mu Mityana S.S. Wabula obuzibu ne bujja nga tewali musomesa waakulabiriranga Ddiba mu mbeera ye. Tuba tuli awo omusomesa omu gwe nzijukirako erya Sserunjogi ne yeewaayo okuyambanga ku Ddiba.\nOkusinziira ku mbeera ya Ddiba, omusomesa yatuwa amagezi tumupangisirize omuzigo okumpi n’essomero kubanga yali tasobola kubeera mu kisulo kimu n’abaana abalala. Era yatusaba tumufunire n’omuntu anaamuyambanga okumuwandiikira n’okumulabirira.\nWabula abantu abamu be twafunanga baabasigulanga nga babagamba nti, tubawa obusente butono. Kino kyali kizibu ng’okuddamu okufuna omuntu omulala kirwawo. Ddiba w’atuukidde wano tegubadde mulimu mwangu naye Katonda abadde ku ludda lwaffe. Nneebaza abantu bonna n’ebitongole ebituyambye okumalako, Mukama yekka y’ayinza okubasasula.\nDdiba anyumya bw’ati ku bulamu bwe: Katonda wa buyinza kubanga abantu abasinga baali tebasuubira nti nnyinza okutuuka ku kino, era nkakasa nti amanyi bulungi gye ndaga. Maama yantwala ku ssomero ng’ayagala njige okwogera n’okusoma Olungereza, wabula ηηenze okumaliriza nga nnina diguli.\nOlungereza ndufuuwa, omulimu ogumbeezaawo ngulina, nkoze emikwano egy’ensonga omuli n’Abazungu ekiragira ddala nti Katonda aswaza ababuusabuusa amaanyi ge. Mpise mu biwonvu n’ebikko nga nnwanyisa embeera eno.\nAbaana mu masomero ne bakutunuulira ng’atali waamugaso, abamu ku bantu ne bakugambanga ebintu ebikumalamu amaanyi n’ebikunyiiza naye nga tosobola kubaddamu. N’obeera ng’otambula mu kkubo abantu ne bava ku bye bakola ne basamaalirira nga balinga abalaba eky’obulambuzi.\nWabula okulemerako kunnyambye okuddamu ebibuuzo by’abo abaali babuusabuusa obusobozi bwange nga sibanyeze, wabula balaba bituuseewo. ηηenda kuwandiika ekitabo ekikwata ku lugendo lwange olw’obulamu era ηηenda kukituuma “Baali Baseka”. Osanga abalala bwe banaakisoma bajja kuddamu amaanyi n’abatamanyi Katonda basobole okumumanya.\nNnina ekirooto eky’okufuuka Pulezidenti era ne bwe buliba ddi, nnina okukigezaako. Njagala abantu abaliko obulemu okwekolera ku nsonga zaabwe, kubanga abalamu batukozesa nnyo okutulinnyirako ne batuukiriza ebigendererwa byabwe ffe ne tusigala nga tetuyambiddwa. ‘\nOKULABIRIRA DDIBA NANGE KYANNYAMBA OKUSOMA’ Huzairu Bukenya y’omu ku baakola omulimu guno era annyonnyola bw’ati: Nasisinkana Ddiba mu 2009 ng’ali mu siniya yaakusatu e Mityana.\nNze nali namala dda okusoma siniya eyookuna naye nga ssente ezinnyongerayo zikyabuze. Omulimu ogwange kwabanga kusindikanga Ddiba mu kagaali buli ku makya n’akawungeezi. Nalinanga omulimu gw’okumuwandiikira ebisomesebwa kubanga tasobola kuwandiika. N’okubikkula ebitabo kyamukaluubirizanga, nga nnina okumubikkulira omuko gw’ayagala okusomako.\nDdiba yasomanga misana nga nze nsoma kawungeezi ekyansobozesanga okusooka okumukolako emisana olwo nange ne ηηenda okusoma ebyange. Namukoleranga n’ebigezo ebimu ebitali byakamalirizo.\nWabula saamukopperanga nga by’aηηamba bye mpandiika ate nga tewali ankase. Kino nakikolanga asobole okumanya amaanyi n’obusobozi bwe obutuufu embeera ereme kumukaluubiriranga we siri naddala mu bigezo eby’akamalirizo.\nKati nange ndi musanyufu nti wadde nayambanga Ddiba naye ate kyannyamba nange okusoma n’okufuna emikwano, kubanga mu kiseera kino okubeera mukwano gwa Ddiba naawe obeera wa maanyi.\nMuwonge alonda kasasiro n’amukolamu engatto\nCHWA NABAKKA: Kabaka eyavaako Bakabaka okweddira emiziro gya bannyaabwe


Bukedde Online - Gen. Kale Kayihura asisinkanye owa Rwanda\nGen. Kale Kayihura asisinkanye owa Rwanda\nObusinga bwa Rwenzururu buwezezza emyaka 50\nOkulwanyisa obwavu kukwata ku buli muntu -...\nOMUDUUMIZI wa poliisi mu ggwanga Gen. Kale Kayihura alaze obutali bumativu olw’engeri ebyokwerinda n’okulwanyisa obumenyi bw’amateeka gye bikwatiddwaamu mu Afrika n’agamba nti kino kye kiuvuddeko obumenyi bw’amateeka okweyongera.\nKayihura ( ku ddyo) ng’ali ne Gasana ow’e Rwanda.\nGen. Kayihura eyabadde ku Lake View Hotel e Mbarara ku Lwokuna yagambye nti “ twetaaga okwongera amaanyi mu kulwanyisa obumenyi bw’amateeka kuba buli olukya bukyuka olwa tekinologiya ayongera okukula nga abalwanyisa obumenyi bw’amateeka balina okutendekebwa mu ngeri ey’enjawulo”.\nYabadde asisinkanye omuduumizi wa poliisi y’e Rwanda, Emmanuel Gasana n’amutegeeza nti bagezezzaako okulaba ng’abamenyi b’amateeka tebeeyambisa ggwanga lyabwe era ng’abeera azizza omusango bamuzzaayo gy’aguddizza n’avunaanibwa.\nGasana yasiimye enkolagana gye balina ne Uganda n’agamba nti eyambye okunyweza omukago wakati w’ebitongole byokwerinda ku njuyi zombi.


Tukuletedde by'obadde tomanyi ku Meeya we Masaka Godfrey Kayemba Afaayo, Muwagizi wa Villa kayingo - Watchdog Uganda\n2nd October 2020 at 13:24\nin Luganda, National, News, Op-Ed, Politics, Sports\nGodfrey Kayemba Afaayo Meeya we Kibuga Masaka\nBYA BRIAN MUGENYI\nErinnya: Godfrey Kayemba\nYazalibwa: Aug, 15, 1971\nAbazadde: Simon Ssuuna Ssempiri ne Everylin Nakawuka\nGyeyayasomera: Sala, Main Streets, St Henrys, Masaka S.S, Kyambogo ne Makerere.\nByeyasoma: Public Administration n’amateeka.\nMubiseera omuzannyi Majid Musisi weyakolera ennyo erinnya mu kkiraabu ya SC Villa, Godfrey Kayemba mukiseeera kino akola nga omulodi wekibuga Masaka owekiseera yali akyali muvubuka.\nWabula yali takyabeera nnyo nabazadde be Simon Ssuuna Ssempiri ne Everylin Nakawuka asangibibwa e Bugerere mu disiturikiti ye Luweero.\nWano ng’omuvubuka yenna, Kayemba naye yalina ebyamutwalira nga obudde mumyaaka gye egyekivubuka.\nBwekutaabanga kusoma bitalo nga bwekiri nakati ne muyaffeesi ye esangibwa kukizimbe kya Masaka Municipal Council, Kayemba yabanga kumupiira.\nOmupiira yagwagala nnyo era yomu kubantu bootatumira nga mwana atenga nemubiseera bino tava mukisaawe kya Masaka Recreation.\nOba mipiira gyamasomero, liigi kejibeere gyamikwano Kayemba ajiberako.\nKayemba, mu suuti ye awamu nettaayi eyabbulaaka annyumya nti ensoga yomupiira mubulamu bwe yafuuka yakumwaajo nnyo. Ng’omuntu omupiira okuguzannya kuviira ddala mubuto bwe gwaali gwamulema awaka nemukibira. Nebweyageezaako ku Masaka S.S gyeyamalira siniya eyomukaaga byagaana.\nSirwakuba nti teyabanga nabudde bwaagwo nadala mubuvubuka bwe wabula yakizuula nti ekitone kye tekyali mukuguzannya wabula mukuguwagira.\nMubiseera Villa weyajira e Masaka mu mwaaka gwa 1991, Kayemba agamba weyatandikira okwagalira ddala ennyo omuzannyo gw’omupiira.\nWano agamba yetabanga nnyo mukyokukunga abawagizi okusobola okweyiwa mukisaawe kya Masaka Recreation buli Villa weyabanga erinayo omupiira.\nEbiseera ebyo yalina emyaaka 20. Villa yebiseera ebyo yali etwalibwa Patrick Kawooya kati omugenzi.\nKayemba annyumya nti yabeeranga nemikwano gye eranga mukisaawe kya Masaka Recreation bo balina akafo kabwe mwebatuula nga mukirasha webasaakanyiza nga nadala nga Villa eteebye.\nKayemba agamba nti okujja kwa Villa tekwakoma kumulaga muzannyi Musisi yekka wabula nga Masaka kwabayamba nemukusitula ebyenfuna.\nBuli Villa lweyabanga ezannya, bizinensi nnyingi gamba nga; looji, amadduuka, neyentambula zatundanga.\nKayemba agamba nti wadde nga Villa yebiseera ebyo yali eyocha, ye okusingira ddala yagoberera nga nnyo omuzannyi Musisi.\nSirwakuba nga abazannyi abalala yali tabagala, wabula yakikola lwakuba nti omutindo gwabwe yali tayinza gwolekannya nogwo Musisi gweyayolesanga.\nMukisaawe kya Masaka Recreation, ekyazibibwa mu 1952 nekigulwaawo owekitibwa Andrew Cohen mu 1956, Kayemba weyayotereera nga omuzannyi Musisi. Agamba nti Musisi teyali muwanvu nnyo ateera teyali mumpi nnyo.\nYabanga namanyi nadala kukigere eranga bweyakwatanga omupiira kyabanga kizibu nnyo okugumujako.\nNga erinnya bweliri nti Musisi, Kayemba agamba nti omwaami ono yayugumya nga nnyo abazibizi bamatiimu amalala, Villa geyazannyanago e Masaka.\nKayemba agamba nti ekisaawe kyakwatiriranga buli Villa lweyabanga ezannya eranga abawagizi bekulumululanga okuva mubyaalo nemukibuga okujiwagira.\nMumujoozi gwaayo ogwa bbulu nga bwekiri nekati, Villa yabanga nnyuvu, abazannyi bayagalwannyo abawagizi ate nabawagizi nebatayiibwaayo bazannyi.\nOlwokuba nti Villa yeyali ttiimu yokka eyaliwo e Masaka mubiseera ebyo olwensonga nti eyasookawo Masaka Union yali emaze okusanawo mu 1985, Kayemba agamba nti kyajiberera kyangu okutwaala emyooyo gyabawagizi.\nMubiseera byomupiira nga Villa enazannya, Kayemba agamba teyabanga namirembe era yafubangannyo okulaba nga wakiri amaliriza byonna byalina okola mubudde asobole okufisaawo obudde bwokulaba Villa.\nBuli Musisi weyateeba nga, Kayemba agamba nti mukudayo awaka kyalinga kyangu eranga nemboozi gyebanyumya nga nemikwano gye mukudayo yabanga yatabu.\nKinajjukirwa nti Musisi yazalibwa mu 1967. Ng’omuzannyi, Musisi yegatta ku Villa mu 1985 oluvannyuma lwokuletebwa omutendesi David Otti, mubudde buno omugenzi.\nNg’omuzannyi, Musisi yabazannyira okumala kumpi emyaka kumi okutuusa weyabaviirako mu 2001 nga abatebedde omugatte gwa ggoolo 138.\nNegyebuli kati Villa ekyanoonya omuzannyi ayinza okugerageranyizibwa ne Musisi naye tanalabika.\nOkusinziira ku Kayemba ezimu kunsonga zatayinza kwerabira ezamwagaza ennyo omuzannyi Musisi mwemwaaliobukozi bwe, okubeera nempiisa awamu nokuteeba amaggoolo.\nKayemba agamba nti Musisi alinga eyali yatondobwa okuteeba amaggoolo kuttiimu ya Villa. Mipiira mitono nnyo Kayemba gyeyalaba Musisi natateeba.\nKayemba annyumya nti mubiseera Musisi weyakyakira ennyo kyali kyangu okumusigula gamba nga okubukira amatiimu gebali bavugannya nago obudde obwo wabula teyakikola.\nKayemba agamba nti Musisi yabeera nga mukakamu atenga era teyepankapanka nga nnyo nga abazannyi aberinnya webatera okubeera.\nMasaka gakyali Maka ga Villa.\nMukiseera nga ebintu kkiirabu ye eya Villa kwaafiira wansi womutendesi Douglas Bamweyana gekaaba gekomba olwomutindo omubi gweboleseza sizoni eno, Kayemba agamba Villa nebwenalagawa, Masaka esigala nga gemaka gaayo.\nSizoni ewedde, Villa yakomawo e Masaka eranga mumweezi ogwokusatu nga 12 omupiira gwabwe ogwasooka bawangula Onduparaka FC 4-1 mukisaawe kya Masaka Recreation.\nEbiro ebyo bali batwalibwa Ben Misagga eyabaletera ne Hallelluya FC okuva e South Africa. Eno bazannya nayo mugwomukwano eranga mukumaliriza bajiwangula 4-2 mubiseera Wasswa Bbosa.\nWabula oluvannyuma lwokulemererwa okuwangula ekikopo, Misagga nebanne kyabakuba wala ekyabavirako nokuzaayo ttiimu eno e Kampala.\nNg’ogweeko Villa wano kubutaka, Kayemba naye omupiira gwabazungu gumunyumira. Muwagizi wa kkiraabu ya Arsenal lukulwe eyatandikibwaawo mu mwaaka gwa 1886.\nKayemba agamba ebulaaya amatiimu manji naye olwokuba nti yayagala nga nnyo omuzannyi Thierry Henry, yawawalizibwa okuwagira Arsenal.\nKayemba agamba nti omuzannyi Thierry Daniel Henry, myaaka 41, yamuwaliriza nga nnyo okulaba wakiri buli mupiira Arsenal gweyalinga erina okuzannya.\nEbimu kubyasinga okumumwagaza, bwebumaliririvu Henry bweyarina mukisaawe awamu nokubeera nekitone kyokukulembera bazannyi banne.\nKinajjukirwa nti Henry yegaata ku kkiraabu ya Arsenal mu mwaaka gwa 1999 oluvannyuma lwokusuulawo Juventus FC. Okujja kwe muttiimu ya Arsenal kwalimu omukono gwa Arsene Wenger olwensonga nti yeyamwoola kuviira ddala mu muttiimu ya Monaco.\nKayemba agamba nti Henry yakola buli kimu omuteebi yenna kyatekeddwa okukola. Annyumya nti amaggoolo geyabatebeera gabayamba nnyo okuwangula ebikopo awamu nokulaga amatiimu amalala agamaanyi nti ne Arsenal tewena.\nMumujoozi gwe ogwabeerangako nnamba 14, Henry, enzaalwa ya bbufalansa, yazannyira Arsenal nomutima gwegwonna. Wano yamalawo kumpi emyaaka munaana nabatebera ggoolo 228.\nMukaseera nga ebintu binji ebize bikyuuka kuttiimu ya Arsenal nga ne Henry, Kayemba gwagamba nti yeyamwagaza ttiimu eno yagenda dda, bwakuba ttooki muttiimu eno agamba ekyalimu omwaasi.\nKayemba agamba nti wansi womutendesi Mikel Arteta, Arsenal yensangi zino tezannya bubi. Wadde nga akyalaba Wenger ng’omutendesi akyasinze okumusingira kuttiimu ya Arsenal, Kayemba annyumya nti ne nkola ya Arteta simbi. Arteta mukiseera kino aweza emyaka 38 egyobukulu eranga ompiira yaguzanyirako mu kkiraabu ya Arsenal ne Everton nendala eziwerako.\nEbimu kubyalaba ebibagata munkola yemirimu gyabwe, mwemuli okuwa bamusaayi muto okwolesa kyebalinawo.\nKayemba agamba nti buli walaba abazannyi nga; Gabriel Martineli aweza emyaka 19 mukiseera kino kwogatta ne Emile Smith Lowe omungereza kayemba gwagamba nti naye omupiira ajjakuguzannya.\nKino agamba nti Wenger yeyali asinga okukikola naye olwokuba nti ne Arteta lyebala lyelimu lyeyajiddemu wakwongera okujiwagira.\nMubudde bunno Arsenal tekola bubi nnyo okutwalizaawamu. Enzannya yaabwe yakyukidde ddala wansi womutendesi Arteta wadde nga basembyeeyo kuwangulwa Liverpool ku Anfield 3-1.\nKukino, Kayemba agamba nti eyinza okubanga tegenda kuwangula liigi sizoni eno olwensonga nti Liverpool ekyalaze elyanyi lingi naye essuubi\nTags: Godfrey Kayemba AfaayoMASAKA CITYMasaka Villa sc\nSinger Geosteady deletes all his Instagram posts following his recent breakup with lover Prima Kardashi\nSpeaker Kadaga lashes out at Ministers for always missing Parliament sittings


Bukedde Online - Omuyizi w'ekyambogo afumitiddwa ebiso mu bbaala ya Massi e Banda\nOmuyizi w'ekyambogo afumitiddwa ebiso mu bbaala ya Massi e Banda\nAbasiraamu bakung'aanidde mu maka ga Hajji...\nOmuyizi eyafumitiddwa ebiso ng'apooca n'ebiwundu ku kitanda\nOMUYIZI w’e kyambogo afumitiddwa ebiso mu ndira ekyenda ne kifuluma bw’abadde mu ndongo ne banne e Banda.\nBwe bamaze okumufumita kwe kumuwalula okumufulumya mu Bbaala nga bwe bamwambula engoye mwabadde kyokka abayizi banne babalabuukiridde ne bamubasiko wakati mu kukuba enduulu kwe kumuta ne badduka.\nAlbert Oluka omuyizi mu yunivasite y’e Kyambogo ng’akola ssomo lya BAF (bachelor of accounting and Finance )y'aleeteddwa mu dwaliro e Mulago nga yenna aleebaleeba oluvannyuma lw’okufumitibwa ekiso mu ndira ne kimuyuza ekyenda.\nBino by'abaddewo ku ssaawa 6:00 ez’ekiro ky’o Lwokuna mu kifo ekibeeramu endongo ne bbaala nga bakiyita Massi e Banda omuyizi bwe yabadde ne banne abantu b’ettima kwe kumufumita ekiso mu ndiira.\nKigambibwa nti Oluka yabadde ava ku mupiira gwa Namboole ne banne kyokka Uganda bwe yawangudde ttiimu endala abayizi ababadde ku kisaawe kwe kusalawo okugya mu kifo kino olusanyuka.\nMukwano gwe Micheal Egongo ng’ono bwe basula mu kisenge ekimu ategeezezza nti yabadde y’esudde akabanga ku kifo kino kwe kulengera abasajja basatu nga bawalula omuntu okumugya mu bbaala eno kyokka nga bwe bamwambula engoye.\n‘’Nnalabye bamuwalula banguwa okumwambula kyokka nga waliwo abayizi ababagoberera kwe kusembera wano we nalabidde nga ye mukwano gwange ,wano we yawogganidde n’atugamba n’abayizi bwe twabadde nti bamukutte n’okumwambula be bamufumise kyokka tayina bw’abayita era yabadde tamanyi gye bamutwala.”\nAbayizi olw’awulidde kwe kutandika okukuba enduulu nga bwe basikambula munnaabwe ku gasajja kyokka bwe babasinzizza amaanyi abasajja kwe kubulawo n’engoye.\nBafunye piki piki eyabatutte mu ddwaliro e Nsambya kyokka olw’embeera embi gye yabaddemu abasawo kwe kubalagira okumuleeta e Mulago kati jajanjabibwa mu waadi y’abebisago.


Poliisi ewenja agambibwa okulabiriza eyali mukyalawe n’amubbako omwana – Watchdog Uganda\nPoliisi ewenja agambibwa okulabiriza eyali mukyalawe n’amubbako omwana\nPOLIISI ye Natete mu Kampala eli ku muyiggo okusobola okuzuula omusajja eyalabirizza eyali mukaziwe n’amubbako omwana ow’emyaka 6.\nYahaya Kibirango yanoonyezebwa oluvanyuma lw’okugenda mu maka g’eyali mukaziwe Sophia Nakijoba namubbako omwana Sonia Nakibirangoabadde asoma ekibiina eky’okubiri.\nSophia Nakijoba nnyina w’omwana yagambye nti, muwala we, yabuzibwaawo ku Lwokutaano lwa wiiki ewedde oluvannyuma lw’okukyaza eyali bba Kibirango awaka e Nateete mu Makaayi zooni.\n“Mu lusoma olwokubiri omwaka oguwedde, namusaba annyambeko okusasula ebisale by’essomero naye yasasulako omulundi gumu.,” Nakijjoba bwe yategeezezza.\n“Bwe namukubira yayogera bisongovu ng’abasajja abansigula bwe balemeddwa okundabirira kati musaba ssente za kwerabirira. Nayagala muyite awaka alabe omwana w’abeera aleme kulowooza nti njagala ssente ze, kyokka bwe yajja nali simanyi nti alina kigendererwa kyakunzibako mwana wange” Nakijjoba bwe yategeezezza.\nAmyuka omwogezi wa poliisi mu Kampala n’emiriraano, Luke Owoyesigyire yagambye nti, okuwamba musango era banoonyereza singa banaakizuula nti, Kibirango omwana yamuwambye buwambi bwe banaamukwata ajja kuvunaanibwa ogw’okuwamba omwana okuva ku nnyina\nBesigye names his cabinet, Lukwago, Ssemujju, Salaamu eat big\nMC Kats, baby mama Fille fight on stage\nMedia personality Yvonne Koreta joins Sanyu FM\n28th July 2020 at 13:30\n7th May 2017 at 13:13